text:
སྟོན་ཀའི་ཟླ་བ་རབ་ཏུ་གང་བ་དེ་སྒྲ་གཅིན་གྱིས་བཟུང་། Advertisements
༡ ཐོག་མར་སྐུ་ཉིད་ཀྱི་ལོ་རྒྱུས་སྙིང་བསྡུས་ཤིག་ངོ་སྤྲོད་གནང་རོགས། ལན། ངའི་མིང་ལ་བསྟན་པ་དར་རྒྱས་ཟེར་ཞིང༌། བོད་ཤར་ཕྱོགས་མདོ་སྨད་རེབ་གོང་ཞོ་འོང་དཔྱིས་ཟེར་བའི་གྲོང་སྡེ་ཞིག་ནས་སྐྱེས། ཆུང་དུས་ས་གནས་སློབ་ཆུང་དང་འབའ་ཤང་ཁྲི་ལྔ་རིགས་ནང་བསྟན་སློབ་གྲྭ་སོགས་གསར་རྙིང་གི་ཆོས་སྡེ་རེ་འགར་ཐུན་མོང་རིག་གནས་ཁག་གཞིར་བྱས། ནང་བསྟན་མདོ་སྔགས་གཉིས་ལ་རང་བློས་དཔག་ཚོད་ཀྱིས་བག་ཆགས་ཅུང་ཙམ་འཇོག་རྒྱུའི་སྐལ་བ་ཐོབ། ཕྱི་ལོ་ ༢༠༠༠ ལོའི་ལོ་མགོར་རྒྱ་གར་ལ་བཙན་བྱོལ་དུ་་སླེབས་ནས་ནོར་གླིང་བོད་ཀྱི་རིག་གཞུང་གཅེས་སྐྱོང་ཁང་ནས་ནོར་ལྡེ་རྩོམ་སྒྲིག་པ་དང༌། ྋགོང་ས་མཆོག་གི་མཛད་རྣམ་རྩོམ་སྒྲིག་སྡེ་ཚན་དུ་ལོ་རེ་འགར་ཞབས་ཞུ་ཞུ་རྒྱུའི་སྐལ་བ་བཟང་པོ་ཐོབ། ཕྱི་ལོ་ ༢༠༠༥ ལོར་ཨོ་སི་ཀྲི་ལེ་ཡར་གཞིས་སྡོད་དུ་སླེབས་ཏེ་ས་གནས་བོད་རིགས་མཐུན་ཚོགས་སྐབས་དགུ་པའི་རྒྱུན་ལས་དང༌། ས་གནས་འོས་བསྡུ་ཚོགས་ཆུང་གི་འགན་འཛིན་བྱས། ཕྱི་ལོ་ ༢༠༠༦ ལོར་ས་གནས་ཤེས་ལྡན་མི་སྣ་རེ་འགའ་དང་ལྷན་དུ་ཨོ་སི་ཀྲི་ལེ་ཡའི་བོད་མིའི་གསར་འཕྲིན་༼རྒྱང་འབོད༽དུས་དེབ་གསར་འཛུགས་ཀྱིས་འདོན་ཐེངས་བཅུ་གཅིག་བར་རྩོམ་སྒྲིག་འགན་འཛིན་གྱི་འཁུར་ཙམ་བདོག་ཁུལ་བྱས་པ་སོགས་ནི་ཕྲན་གྱི་ལོ་རྒྱུས་སྙིང་བསྡུས་ཙམ་ཡིན། ༢སྐུ་ཉིད་ནུབ་གླིང་ལ་ཕེབས་མ་ཐག་རྒྱུས་མངའ་མེད་པའི་སྤྱི་ཚོགས་དེར་ཚོར་སྣང་མི་འདྲ་བ་གང་བྱུང་སོང་ངམ། ཡང་ན། གདོང་ལེན་དཀའ་བའི་དཀའ་ངལ་སོགས་འཕྲད་སོང་ངམ། ལན། ཐོག་མར་ནུབ་ཕྱོགས་ཀྱི་སྤྱི་ཚོགས་འདིའི་ནང་དངོས་སུ་སླེབས་དུས། ཕྱི་ནང་གི་ཁོར་ཡུག་ཚང་མ་གཙང་སྦྲ་དོད་པོ། མི་མཐོ་དམན་སུས་ཀྱང་ཕན་ཚུན་ལ་ཐོབ་ཐང་འདྲ་མཉམ་དང་བརྩི་འཇོག་བྱེད་ལུགས། སྒེར་གཞུང་ཚོགས་པ་གང་གི་ལས་ཁུངས་སུ་ལས་དོན་ཅི་ཞིག་བྱེད་དགོས་བྱུང་ཡང༌། ཏན་ཏན་ཏིག་ཏིག་གིས་བྱེད་པ་མ་ཟད། ཕན་ཚུན་གང་གི་སྐར་ཆ་ལྔ་ཙམ་ཡང་འཕྲོ་བརླགས་སུ་མི་གཏོང་བ་སོགས་ཀྱི་ཁོར་ཡུག་དང་ལམ་ལུགས་སྲོལ་འདིས་ཡིད་དབང་འཕྲོགས་པ་ཞིག་བྱུང༌། གཞན་དབྱིན་ཇིའི་སྐད་ཡིག་ལ་བྱང་ཆ་ཏོག་ཙམ་མེད་པ་ཞིག་ཡིན་ན། འགྲོ་ལུགས་འགྲོ་སྟངས་དང་འཚོ་བའི་རྒྱུད་རིམ་གྱི་ཁྲོད་ལ་དཀའ་ངལ་ཏན་ཏན་འདུག ཡིན་ནའང༌། ཐོག་མར་ང་ཚོ་འབྱོར་དུས་སྡོད་ས་དང་འཚོ་རྟེན་གནས་སྡོད་བྱེད་པའི་རྒྱུད་རིམ་གྱི་ཡིག་ཆ་སོགས་གང་སྤྱིའི་ཐད་ལ་ས་གནས་བོད་རིགས་མཐུན་ཚོགས་ཀྱིས་འགན་ལེན་དང་རོགས་སྐྱོར་གནང་བས་དཀའ་ངལ་ཅུང་ཟད་ཀྱང་འཕྲད་མ་སོང༌། ༣ ཁྱེད་ཀྱིས་དེ་སྔ་ནོར་གླིང་བོད་ཀྱི་རིག་གཞུང་གཅེས་སྐྱོང་ཁང་དུ་མཛད་རྣམ་རྩོམ་སྒྲིག་སོགས་རྩོམ་སྒྲིག་གི་ཕྱག་ལས་གནང་བ་དང༌། དེ་གར་ངལ་རྩོལ་གྱི་ལས་ལ་ཞུགས་པ་གཉིས་ལ་ཚོར་སྣང་མི་འདྲ་བ་དང༌། རིན་ཐང་མི་འདྲ་བ། ཡང་ན། དགོས་མཁོ་དམིགས་བསལ་བ་ཅི་ཞིག་གི་བར་ཁྱད་མཐོང་གི་འདུག ལན། མི་སུ་ཞིག་ཡིན་ནའང་འདོད་པ་ཆུང་ཞིང་ཆོག་ཤེས་པའི་གནད་འདི་ལག་ལེན་ལ་བསྟར་ཐུབ་མཁན་ཆེས་ཉུང་བས། … → མུ་མཐུད་ཀློག
སྤྱི་ལོ་༢༠༡༢་སྤྱི་ཟླ་གསུམ་པའི་ཨ་རིའི་རྒྱལ་ས་ཝ་ཞིན་ཊོན་ནི་གནམ་གཤིས་གྲང་བའི་དུས་སྐབས་ཤིག་ཡིན་མོད། ད་ལོ་རྒྱུན་ལྡན་དང་མི་འདྲ་བར་གནམ་གཤིས་དྲོད་ལ།ཁོར་ཡུག་གི་སྐྱེས་དངོས་ཚོགས་ལ་གསོན་ཤུགས་རྒྱས་ཏེ་མེ་ཏོག་འདྲ་མིན་གང་སར་བཞད་འདུག དཔྱིད་མགོ་ཚུགས་སྔ་བའི་འདི་ལོའི་ཟླ་གསུམ་པའི་ནང་ཨ་རིའི་རྒྱལ་ཡོངས་ཀྱི་མངའ་སྡེ་སོགས་ནས་བོད་མི་དང་བོད་དོན་རྒྱབ་སྐྱོར་བ་བརྒྱ་དང་བཞི་བཅུ་ཙམ་རྒྱལ་ས་ཝ་ཞིནཊོན་དུ་འཛོམས་སོང་། འདི་ནི་རང་དབང་མང་གཙོའི་རྒྱལ་ཁབ་ནང་གྲོས་ཚོགས་ནང་ཕྱིན་ཏེ་རང་གི་ཐོབ་ཐང་སྤྱོད་པའི་ལས་འགུལ་ཞིག་རེད། ཁོང་ཚོའི་ལས་འགུལ་ནི། སྤྱི་ལོ་༢༠༡༢་ཟླ་༣ཚེས་༡༩་ནས་ཚེས་༢༠་བར་ཉིན་གཉིས་རིང་། ཨ་རིའི་རྒྱལ་ས་ནང་གཏན་གཞི་བྱས་པའི་རྒྱལ་སྤྱིའི་བོད་དོན་ལས་འགུལ་ཁང་གཙོ་བྱས་པའི་བོད་དོན་ཚོགས་པ་ཁག་དང་། བོད་རིགས་སྤྱི་མཐུན་ཚོགས་པ།བོད་ཀྱི་གཞོན་ནུ་ཚོགས་པ།བོད་རང་དབང་སློབ་ཕྲུག་ཚོགས་པ་སོགས་ཀྱིས་བཀོད་སྒྲིག་ལྟར།ཨ་མེ་རི་ཀའི་རྒྱལ་ཡོངས་གྲོས་ཚོགས་ནང་ཕྱིན་ཏེ་རང་གི་མངའ་སྡེའི་འཐུས་མི་ལ་བོད་དོན་ཞུ་སྐུལ་བྱེད་རྒྱུ་དེ་རེད། “བོད་དོན་ཞུ་སྐུལ་གྱི་ལས་འགུལ་ལ་ཞུགས་ནས་གྲོས་ཚོགས་འཐུས་མི་ལ་བོད་ཀྱི་ཛ་དྲག་གི་གནས་སྟངས་དང་།བོད་ཀྱི་སྐད་ཡིག་བོར་བརླགས་ལ་འགྲོ་བཞིན་བ་སོགས་ཞུ་སྐུལ་བྱེད་ཐུབ་པ་བྱུང་བར་དགའ་སྤོབས་བྱུང་” ཞེས་ཆུ་རླངསའབྲུག་བྱམས་ཀྱིས་ཟེར། ཁོང་ནི་བོད་དོན་ཞུ་སྐུལ་བའི་གྲས་ཀྱི་གཅིག་རེད། ཆུ་རླངས་འབྲུག་བྱམས་ནི་བོད་ཨ་མདོ་རེབ་གོང་དུ་སྐྱེས་འཚར་བྱུང་བ་དང་།སྤྱི་ལོ་༡༩༩༧་ལོར་རྒྱ་གར་དུ་བཙན་བྱོལ་ལ་འབྱོར །སྤྱི་ལོ་༢༠༠༢ལོར་ཨ་རིར་འབྱོར་ནས་ད་ལྟ་ཨ་རིའི་མི་སེར་ཆགས་འདུག བོད་དོན་ཞུ་སྐུལ་བ་ཁོང་ཚོའི་ཁྲོད། གྲྭ་བ་དང་། སློབ་ཕྲུག ཨ་རི་ནང་སྐྱེས་པའི་བོད་མི་གཞོན་སྐྱེས། བོད་དོན་རྒྱབ་སྐྱོར་གནང་མཁན་གྱི་ཨ་རི་བ་སོགས་མི་སྣ་འདྲ་མིན་མཉམ་ཞུགས་གནང་འདུག རྒྱལ་སྤྱིའི་བོད་དོན་ལས་འགུལ་ཁང་གི་སྲིད་གཞུང་འབྲེལ་མཐུད་པ་ཊོ་སྒྲི་སུ་ཊིན་གྱིས་“བློ་ཐག་ཆོད་པའི་མི་སྒེར་བ་༼བོད་དོན་ཞུ་སྐུལ་བ་ཚོ༽འདི་དག་གི་མཉམ་དུ་ལས་ཀ་བྱས་པ་དང་།དེས་ང་ལ་སེམས་གཏིང་ནས་ཡིད་འགུལ་ཐེབས ཁོང་ཚོའི་རེ་འདུན་ལ་གྲོས་ཚོགས་ནས་ལན་གསལ་ཞིག་གནང་ངེས་རེད།” ཞེས་གསུངས་འདུག ད་ལྟའི་བོད་ནང་གི་གནས་སྟངས་ཧ་ཅང་ཛ་དྲག་ཡིན་པ་དང་།བོད་མི་སུམ་ཅུ་ལྷག་གིས་རང་ལུས་མེ་བསྲེགས་བཏང་སྟེ་རྒྱ་ནག་གཞུང་ལ་ངོ་རྒོལ་བྱས་ཡོད།ཨ་རི་གཞུང་དང་གྲོས་ཚོགས་ཀྱི་རྩ་བའི་ཕྱི་འབྲེལསྲིད་ཇུས་ལངས་ཕྱོགས་ནི་མང་གཙོ་དང་། རང་དབང་།འགྲོ་བ་མིའི་ཐོབ་ཐང་།མི་སྒེར་གྱི་རང་དབང་ལ་བརྩི་འཇོག་བྱེད་རྒྱུ་ནན་བརྗོད་བྱེད་བཞིན་ཡོད བོད་ཀྱི་གནད་དོན་ནི་རང་དབང་དང་། མང་གཙོ། འགྲོ་བ་མིའི་ཐོབ་ཐང་གི་གནད་དོན་ཡིན་སྟབས། ཨ་རིའི་རྩ་བའི་སྲིད་ཇུས་ཀྱི་ལངས་ཕྱོགས་ཤིག་ཏུ་འཛིན་གྱི་ཡོད་པ་རེད།ཐེངས་འདིར་བོད་དོན་ཞུ་སྐུལ་བ་ཚོས་རེ་འདོན་དོན་ཚན་ལྔ་འཁྱེར་ནས་གྲོས་ཚོགས་འཐུས་མི་ལ་ཐུག་འཕྲད་དང་ཞུ་སྐུལ་བྱེད་དུ་ཕྱིན་འདུག རེ་འདུན་དོན་ཚན་ལྔ་ནི། ༡ཨ་རིའི་གྲོས་ཚོགས་འཐུས་མིས་རྒྱ་ནག་གཞུང་གིས་བོད་མིར་དཀའ་སྡུག་དང་བཙན་གནོན་གཏོང་བར་མཚམས་འཇོག་དགོས་པའི་འབོད་སྐུལ་བྱེད་རྒྱུ། ༢ཨ་རིའི་རླུང་འཕྲིན་ཁང་གི་བོད་སྐད་རྒྱང་སྲིང་རླུང་འཕྲིན་མུ་མཐུད་དུ་གནས་ཐབས་བྱེད་རྒྱུ། ༣ ༢༠༠༢ལོར་བཏོན་པའི་བོད་དོན་སྐོར་གྱི་སྲིད་ཇུས་ལ་ཁ་གསབ་བྱེད་རྒྱུ།༤བོད་ནང་གི་ཆབ་སྲིད་བཙོན་པ་རྣམས་གློད་བཀྲོལ་ཡོང་བར་འབོད་སྐུལ་ཞུ་རྒྱུ། ༥ བོད་མི་སྐྱབས་བཅོལ་ལེན་པར་རོགས་སྐྱོར་བྱེད་རྒྱུ་ཅེས་རེད། བོད་དོན་ཞུ་སྐུལ་བ་ཚོས་རེ་འདོན་དོན་ཚན་ལྔ་འདི་ལ་ཨ་རིའི་གྲོས་ཚོགས་ཀྱིས་རྒྱབ་སྐྱོར་བྱས་ཏེ་བོད་མིའི་དཀའ་སྡུག་སེལ་བར་བཟང་ཕྱོགས་ནས་འགྱུར་བ་ཡོང་བར་ཡིད་ཆེས་གནང་བཞིན་འདུག “འདི་ནི་ང་རང་ལ་མཚོན་ལ་ཨ་རིའི་མི་སེར་ཞིག་གི་ཐོབ་ཐང་ཐོག རང་ཉིད་གཞིས་སྡོད་ཀྱི་མངའ་སྡེའི་གྲོས་ཚོགས་འཐུས་མི་ལ་ཐུག་ནས་བོད་དོན་ཞུ་སྐུལ་བྱས་པ་ཐོག་མ་ཡིན། གྲོས་ཚོགས་འཐུས་མི་བོལ་ཧྥུ་ཡིས་ཚོར་ཤུགས་ཆེན་པོའི་ངང་ང་ཚོར་བརྗོད་དོན།བོད་ཀྱི་གནད་དོན་སྐོར་ལ་ང་རང་སྒེར་ནས་དོ་སྣང་ཡོད།ཁྱེད་ཚོ་དང་བླངས་ཀྱིས་འདིར་ཡོང་ནས་བོད་དོན་ཞུ་སྐུལ་བྱེད་པ་ཧ་ཅང་ཡག་པོ་འདུག ཨ་རིའི་མི་སེར་གྱི་ཐོབ་ཐང་ཐོག ཨ་རིའི་སྲིད་འཛིན་གྱིས་བོད་དོན་སྐོར་ཕྱག་ལས་གང་མཛད་ཡོད་མེད་ཞིབ་འཇུག་བྱེད་དགོས་པ་དང་ … → མུ་མཐུད་ཀློག
ཐོག་མར་སྐུ་ཉིད་ཀྱི་ལོ་རྒྱུས་སྙིང་བསྡུས་ཤིག་ངོ་སྤྲོད་གནང་རོགས། ལན། ངའི་མིང་ལ་ལུང་རྟོགས་ཟེར་ཞིང་ཕ་ཡུལ་གྱི་ཤ་ཉེ་རིང་དང་མི་མང་པོས་ང་ལ་ཨ་ཁུ་ལུང་རྟོགས་ཟེར། རྒྱུ་མཚན་ནི་མདོ་སྨད་རེབ་གོང་མི་རིགས་སློབ་འབྲིང་ནས་མཐར་ཕྱིན་རྗེས་རོང་བོ་དགོན་ཆེན་ནས་གྲྭ་པ་བྱས་པར་བརྟེན་ཨ་ཁུ་ལུང་རྟོགས་འབོད་ཀྱི་ཡོད། ཨ་མདོའི་ས་ཁུལ་དུ་གྲྭ་པ་ལ་ཨ་ཁུ་ཟེར། སྤྱི་ལོ་ ༡༩༩༥ ལོར་རྒྱ་གར་ནས་བོད་མི་ ༥༠༠ ལྷག་བོད་ནང་དུ་ཞི་བའི་གོམ་བགྲོད་ཡོང་འཆར་གྱི་གྲགས་སྐད་ཆེན་པོ་དེ་བྱུང་བ་རེད། ངས་ཁོ་ཚོའི་ལས་འགུལ་ལ་རྒྱབ་སྐྱོར་དགོས་པའི་འབོད་སྐུལ་གྱི་སྦྱར་ཡིག་བྲིས་ནས་དགོན་པ་དང་སློབ་གྲྭ་ཁག་ཅིག་ལ་སྦྱར་བར་བརྟེན། རྒྱ་དམར་ཉེན་རྟོག་པས་འཇུ་བཟུང་གིས་ལོ་གཅིག་དང་ཕྱེད་ཀར་བཙོན་འཇུག་དང་ལོ་གཉིས་ལ་ཆབ་སྲིད་ཀྱི་དབང་ཆ་འཕྲོགས་སོང༌། ངའི་ནག་ཉེས་གསར་བརྗེ་ངོ་ལོག་དང་མི་རིགས་མཐུན་སྒྲིལ་ལ་གཏོར་བརླགས། བོད་རང་བཙན་ཡིན་པའི་སྟོང་བསམས་བཅངས་པ་བཅས་རེད་ཟེར་གྱི་འདུག སྤྱི་ལོ་ ༡༩༩༧ ལོར་རྒྱ་དམར་གྱིས་ཡང་བསྐྱར་འཛིན་བཟུང་གི་ཉེན་བརྡ་བྱུང་བ་ལྟར་རྒྱ་གར་ལ་སྐྱབས་བཅོལ་དུ་ཡོང་བ་ཡིན། ཟླ་བ་ཁ་ཤས་རིང་སུ་ཇ་བོད་ཁྱིམ་སློབ་གྲྭར་སློབ་སྦྱོང་བྱེད་ཁུལ་བྱས་ཀྱང༌། རང་ཉིད་ཀྱི་ལོ་ཚད་སོགས་ཀྱི་དཀའ་ངལ་གང་མང་ཞིག་གིས་སློབ་གྲྭ་ནས་ཐོན་ཏེ་དྷ་སར་སྡོད་དགོས་བྱུང༌། སྤྱི་ལོ་ ༡༩༩༩ ལོ་ནས་དྷ་སར་བོད་གནས་ཁྱབ་སྤེལ་ཁངལས་ཁུངས་ཨ་མ་དབྱིན་ཇིར་རྟེན་གཞི་བྱས་ཡོད།ནས་ལོ་བཞིའི་རིང་བོད་གནས་ཞིབ་འཇུག་གི་ལས་ཀ་བྱས་རྗེས་ཨོ་སི་ཀྲི་ལི་ཡར་སྲིད་དོན་བཙོན་ཟུར་དང་འབྲེལ་ཡོད་ནང་མི་གནས་སྤོར་གྱི་ལས་གཞིའི་རྒྱན་ཤོག་ཐོབ་སྟེ་དག་ཞིང་དུ་བརློམས་པའི་གནས་མཆོག་བདེ་བ་ཅན་ཨོ་སི་ཀྲི་ལི་ཡར་སླེབས་སོང༌། གནས་འདིར་སླེབས་ནས་ཀྱང་རང་ཉིད་ཀྱི་ནུས་ཚོད་ཀྱིས་ཨོ་སི་ཀྲི་ལི་ཡའི་བོད་དོན་རྒྱབ་སྐྱོར་ཚོགས་པ་ཨེ་ཀྲི་སི་དང་སི་ནེའི་བོད་རིགས་མཐུན་ཚོགས་ཀྱི་དྲུང་ཆེ། བོད་རིགས་མཐུན་ཚོགས་ཀྱི་བོད་ཡིག་འཛིན་གྲྭའི་འགན་འཛིན། དེ་ནས་བོད་མིའི་གསར་འཕྲིན་༼རྒྱང་འབོད༽ཐོག་མར་འདོན་དུས་སྤྱི་ཁྱབ་འགན་འཛིན་བྱེད་རིང་བོད་ཡིག་དུས་དེབ་འདོན་ཐེངས་དྲུག་དང་དབྱིན་ཡིག་འདོན་ཐེངས་གཉིས། གཞན་དབྱིན་ཡིག་ནང་༼སྒྲ་གཅན་གྱིས་ཟིན་པའི་ཟླ་གཞོན་༽ཞེས་པའི་ཆབ་སྲིད་བཙོན་པའི་ལོ་རྒྱུས་དེབ་གཅིག་བཅས་འདོན་སྤེལ་གྱི་གོ་སྐབས་བཟང་པོ་ཐོབ། སྤྱི་ལོ་ ༢༠༡༠ ལོར་ཁོན་སི་ལེན་ཌི་ས་ཁུལ་གྱི་བོད་རིགས་ཚོགས་པའི་ཚོགས་གཙོར་འོས་འདེམས་བྱས་པ་ནས་བཟུང་ཚོགས་གཙོའི་ལས་འཁུར་བྱེད་བཞིན་པ་བཅས་ཡིན། ཁྱེད་ཀྱིས་རྒྱ་གར་དྷ་རམ་ས་ལར་བོད་གནས་ཁྱབ་སྤེལ་ཁང་དུ་ཕྱག་ལས་གནང་བ་དང༌། དེ་གར་ངལ་རྩོལ་གྱི་ལས་ལ་ཞུགས་པ་གཉིས་ལ་ཚོར་སྣང་མི་འདྲ་བ་དང་རིན་ཐང་མི་འདྲ་བ། ཡང་ན་དགོས་མཁོ་དམིགས་བསལ་བ་ཅི་ཞིག་གི་བར་ཁྱད་མཐོང་གི་འདུག ལན། དྷ་རམ་ས་ལར་མི་ལོ་བཞིའི་རིང་བོད་གནས་ཁྱབ་སྤེལ་ཁང་དུ་ལས་ཀ་བྱས་པ་དེ་ངའི་མི་ཚེའི་ནང་ངོམ་རིན་ཡོད་པའི་ལས་དོན་ཞིག་རེད་བསམས་ཀྱི་ཡོད། ལས་ཁུངས་དེ་ནི་སྐབས་དེར་འཛམ་གླིང་གཞུང་སྒེར་མང་པོས་ཆ་འཇོག་བྱེད་སའི་གནས་ཚུལ་དང༌། མཁོ་སྤྲོད་བྱེད་སའི་ལས་ཁུངས་ཤིག་ཡིན་པ་དང་བོད་དོན་ལ་ཕན་ཐོགས་ཆེན་པོ་བྱུང་ཡོད། ཨོ་སི་ཀྲི་ལི་ཡར་འབྱོར་ནས་བཟུང་ལས་ཀ་དེ་མུ་མཐུད་བྱེད་མ་ཐུབ་པའི་གནོང་འགྱོད་ཆེན་པོ་སྐྱེས་སོང༌། ཡིན་ན་ཡང༌། རྗེས་སུ་༼རྒྱང་འབོད༽བོད་མིའི་གསར་འཕྲིན་འདོན་པའི་གོ་སྐབས་བྱུང་སོང་བས། མུ་མཐུད་བོད་ཀྱི་གནད་དོན་ཐད་ཕན་ཐོགས་པའི་ལས་ཀ་ཞིག་བསྒྲུབས་ཐུབ་སོང་སྙམ་པའི་དགའ་ཚོར་ཡང་སྐྱེས་ཀྱི་འདུག … → མུ་མཐུད་ཀློག
འདས་པའི་ལོ་ཉིས་བརྒྱ་ཡི་ལོ་རྒྱུས་ཡོད་པའི་ཕོ་བྲང་དཀར་པོ་ནི་ཨ་མེ་རི་ཀའི་སྲིད་འཛིན་གྱི་ནང་མི་བཞུགས་གནས་དང་སྲིད་འཛིན་གྱི་ཕྱག་ལས་གནང་ས། དེ་མིན་རྒྱལ་ཁབ་འདྲ་མིན་གྱི་སྲིད་འཛིན་དང་། ཆབ་སྲིད་པ། སྙན་གྲགས་ཅན་གྱི་མི་སྣ་གལ་ཆེན་རྣམས་ལ་མཇལ་འཕྲད་གནང་སའི་ཁང་པ་ཞིག་རེད། ད་ལྟ་ཁང་པ་འདི་འཛམ་གླིང་ནང་སྙན་གྲགས་ཆེ་ལ་ཨ་རིའི་སྲིད་འཛིན་དང་སྲིད་གཞུང་གི་མཚོན་རྟགས་ལྟ་བུ་ཞིག་ཏུ་གྱུར་ཡོད་མ་ཟད། ཕོ་བྲང་དཀར་པོ་འདིའི་ནང་རྒྱལ་སྤྱི་དང་རྒྱལ་ནང་གི་ཆབ་སྲིད་གལ་ཆེན་ཁག་ཐག་གཅོད་བྱེད་ས་དང་། ཁྲིམས་གསར་བ་གཏན་འབེད་ཀྱིས་སྲིད་འཛིན་ཀྱི་མཚན་རྟགས་འགོད་ས་སོགས་ལོ་རྒྱུས་རང་བཞིན་གྱི་མཛད་རིམ་མང་བོ་འབྱུང་སའི་ཁང་བ་ཞིག་རེད། སྤྱི་ལོ་༡༧༩༢་ལོའི་ཟླ་༡༠་ནང་ཨ་རིའི་སྲིད་འཛིན་དང་བོ་འཇོར་རྗེ་ཝ་ཞིན་ཊོན་George Washington གྱིས་རྨང་རྡོ་བཏང་ནས་གསར་བསྐྲུན་འགོ་འཛུགས་བྱས་པ་དང་། སྤྱི་ལོ་༡༨༠༠་ལོ་ཨ་རིའི་རྒྱལ་ས་ཧྥི་ལེ་སྒྲེ་ཧྥེ་ཡ་ནས་རྒྱལ་ས་གསར་བ་བདམས་པའི་ཁོ་ལུམ་སྦི་ཡ་རྫོང་ལ་གནས་སྤོ་བྱེད་དུས་སྲིད་འཛིན་གྱི་ཁང་པ་འདི་ད་དུང་ཆ་ཚང་ཞིག་འགྲུབ་མེད་པར་བརྟེན།ཨ་རིའི་ཡབ་ཆེན་དུ་འབོད་པའི་སྲིད་འཛིན་དང་བོ་ཇོར་ཇི་ཝ་ཞིན་ཊོན་མཆོག་ཁང་བ་འདིའི་ནང་བཞུགས་མེད་པ་རེད། སྤྱི་ལོ་༡༨༠༠་ལོར་ཁང་བ་འདི་ད་དུང་ཆ་ཚང་འགྲུབ་མེད་ཀྱང་། ལོ་དེའི་སྤྱི་ཟླ་བཅུ་གཅིག་གི་ཚེས་གཅིག་ཉིན་ཨ་རིའི་སྲིད་འཛིན་གཉིས་པ་ཇོན་ཨ་སྒྲམ་དང་ཁོང་གི་ལྕམ་གཉིས་ཁང་བ་འདིའི་ནང་གནས་སྤོ་བྱས་པ་རེད། དུས་དེ་ནས་བཟུང་། ཨ་རིའི་སྲིད་འཛིན་རྣམས་ཀྱི་བཞུགས་གནས་དང་ཕྱག་ལས་གནང་སའི་སྡོད་ཁྱིམ་ཞིག་ཏུ་གྱུར། ཨ་རིའི་སྲིད་འཛིན་གསུམ་པ་ཇེ་ཧྥི་སུ་སྐབས་ཁང་བ་འདི་ལེགས་འགྲུབ་བྱུང་ཡོད་པ་མ་ཟད། ཁང་བའི་ཕྱོགས་གཉིས་སུ་རྒྱ་བསྐྱེད་གནང་བ་དང། ཁོང་གིས་རང་དབང་དང་མང་གཙོ་ལོངས་སྤྱོད་གནང་ཆེད།སྲིད་འཛིན་སྡོད་ཁྱིམ་འདི་ཞོགས་པ་རྟག་པར་ལྟ་སྐོར་བ་ཚོ་ཆེད་དུ་སྒོ་ཕྱེས་ཡོད་པ་རེད། སྤྱི་ལོ་༡༨༡༤་ལོ་དབྱིན་དམག་གིས་ཨ་རིའི་རྒྱལ་སར་བཙན་འཛུལ་བྱས་པ་དང་། རྒྱལ་སའི་ནང་གཞུང་གི་ཁང་པ་རྣམས་དང་། དེ་བཞིན་སྲིད་འཛིན་བཞུགས་ཁང་འདི་མེ་བསྲེགས་དང་གཏོར་བཅོམ་བྱས་ནས་གནོད་སྐྱོན་ཆེན་པོ་ཐེབས། སྤྱི་ལོ་༡༨༡༥་ལོ་ནས་སྲིད་འཛིན་བཞུགས་ཁང་འདི་བསྐྱར་བཟོ་བྱས་པ་དང་། ནག་དྲེག་ཆགས་པའི་རྩིག་གྱང་ལ་མཚོན་རྩི་དཀའ་བོ་བྱུགས་པས་ཁང་བ་དཀར་བོ་གྱུར། སྤྱིར་ཁང་བ་འདི་ལ་གཞུང་འབྲེལ་གྱི་ཡིག་ཆའི་ནང་“སྲིད་འཛིན་ཁང་པ”ཞེས་འབོད། སྤྱི་ལོ་༡༩༠༡་ལོར་སྲིད་འཛིན་རོའོ་སུ་བེལ་གྱིས་གཞུང་འབྲེལ་ཐོག་“ཁང་བ་དཀར་པོ་”ཞེས་མིང་བསྒྱུར་བྱས་། ཁང་བ་དཀར་པོ་འདི་ལ། བོད་མི་ཚོས་ཕོ་བྲང་དཀར་པོ་ཞེས་འབོད། ཡིན་ནའང་། ཨ་རི་བ་ཚོས་ཕོ་བྲང་དཀར་པོ་ཞེས་འབོད་མི་སྲིད། བོད་ཀྱི་དབུ་ཁྲིད་༧གོང་ས་སྐྱབས་མགོན་ཏཱ་ལའི་བླ་མ་མཆོག་ཨ་རིའི་སྲིད་འཛིན་ཟུར་བ་བྷུའུ་ཞི་དང་བྷིལ་ཁུ་ལེན་ཊོན། བྷུའུ་ཞི། ད་ལྟའི་སྲིད་འཛིན་ལས་ཐོག་ཨོ་བྷ་མ་རྣམས་ལ་ཕོ་བྲང་དཀར་པོའི་ནང་མཇལ་འཕྲད་ཐེངས་མང་བོ་མཛད་ནས་བོད་ཀྱི་གནད་དོན་སྐོར་བཀའ་མོལ་གནང་ཡོད་པ་རེད།
སྤྱི་ལོ་༢༠༡༠་ཟླ་གསུམ་པ་ནས་ཟླ་བདུན་པ་བར་ངོ་མཚར་ལྡན་པའི་བོད་ཀྱི་སངས་རྒྱས་ཆོས་ལུགས་ཀྱི་མཆོད་ཁང་ཞིག་ཨ་རིའི་རྒྱལ་ས་ཝ་ཞིན་ཊོན་དུ་ཡོད་པའི་སྙན་གྲགས་ཆེ་བའི་སི་མེ་ཐི་སོ་ནེའུ་འགྲེམས་སྟོན་ཁང་Smithsonian’s Sackler Gallery གི་སཱ་ཁ་ལེར་དངོས་བཤམས་ཁང་ནང་གཟིགས་འབུལ་བྱས་ཡོད་པ་དང་། མཆོད་ཁང་དེ་༧གོང་ས་སྐྱབས་མགོན་ཏཱ་ལའི་བླ་མ་མཆོག་གིས་རབ་གནས་དང་བྱིན་རླབས་བསྩལ་ཡོད་པ་རེད། བོད་ཀྱི་མཆོད་ཁང་འདིའི་ནང་གི་ཅ་དངོས་རྣམས་ཨ་ལེ་སུ་ ཁཱན་སྒྲེལ་ Alice s. Kandellསྒེར་ངོས་ཀྱིས་ལོ་ངོ་ལྔ་བཅུ་ཙམ་ལ་བསྡུ་རུབ་ཉར་ཚགས་གནང་བ་དང་། མཆོད་ཁང་ནང་སངས་རྒྱས་བཅོམ་ལྡན་འདས་ཀྱི་སྐུ་འདྲ་དང་། ཐང་ག གོས་རྒྱན། ཆོས་དཔེ། མཆོད་རྟེན། དུང་། རོལ་ཆ། མཆོད་མེ། ཁྲི། མདུན་ཅོག་སོགས་བོད་ཀྱི་སངས་རྒྱས་ཆོས་ལུགས་ཀྱི་ཅ་དངོས་དང་ཡོ་བྱད་༢༢༠་ཙམ་འདུག སྤྱི་ལོ་༢༠༡༠་ནང་ལྕམ་ཨ་ལེ་སུ་ཡིས་བསྡུ་རུབ་ཉར་ཚགས་གནང་བའི་བོད་ཀྱི་མཆོད་ཁང་འདི་ནེའུ་ཡོག་ནང་ཡོད་པའི་མོའི་སྡོད་ཁྱིམ་ནས་རྒྱལ་ས་ཝ་ཞིན་ཊོན་ཏུ་སི་མེ་ཐི་སོ་ནེའུ་འགྲེམས་སྟོན་ཁང་ནང་དངོས་བཤམས་གཟིགས་འབུལ་ཆེད་གནས་སྤོ་བྱས་པ་དང་། སྐབས་དེར། འགྲེམས་སྟོན་ཁང་འདིར་བོད་ཀྱི་མཆོད་ཁང་འདི་དངོས་བཤམས་གཟིགས་སྟོན་གནང་བའི་ཟླ་ངོ་བཞིའི་སྐབས་རིང་ལྟ་སྐོར་བ་འབུམ་གསུམ་ཙམ་སླེབས་འདུག དེ་མིན། བོད་ཀྱི་མཆོད་ཁང་འགྲེམས་སྟོན་གནང་བ་ནི་སྒྱུ་རྩལ་འགྲེམས་སྟོན་ཁང་གིས་འདས་པའི་ལོ་ངོ་དགུ་རིང་འགྲེམས་སྟོན་བྱས་པའི་ཁྲོད་ཆེས་སྙན་གྲགས་ཆེ་བ་བཞིའི་ནང་གི་གཅིག་ཀྱང་རེད་འདུག སྤྱི་ལོ་༢༠༡༠་ཟླ་བ་༧་ཚེས་༡༦་ཉིན་ལྕམ་ཨ་ལེ་སི་ཁཱན་སྒྲེལ་གྱིས་བོད་ཀྱི་མཆོད་ཁང་འདི་སི་མེ་ཐི་སོ་ནེའུ་འགྲེམས་སྟོན་ལྷན་ཁང་ལ་ཞལ་འདེབས་སུ་ཕུལ་རྒྱུ་ཞལ་བཞེས་གནང་བ་དང་། སྐབས་དེར་༧གོང་ས་ཏཱ་ལའི་བླ་མ་མཆོག་ཆེད་ཕེབས་གནང་འདུག ༧གོང་ས་ཏཱ་ལའི་བླ་མ་མཆོག་གིས་གསུང་བཤད་གནང་དོན། “ཁྱེད་རང་གི་ཀུན་སློང་ཧ་ཅང་ཡག་པོ་འདུག བོད་ཀྱི་སྒྱུ་རྩལ་འགྲེམས་སྟོན་དང་འགྲེལ་བརྗོད་གནང་རྒྱུ་གལ་ཆེན་པོ་རེད།མི་མང་བོ་ལ་སངས་རྒྱས་ཆོས་ལུགས་ཀྱི་སྙིང་རྗེ་དང་ཞི་བདེའི་ལྟ་བ་གོ་རྟོགས་ཟབ་མོ་ཐོབ་པར་ཕན་ངེས་རེད་” ཅེས་གསུངས། ལྕམ་ཨ་ལེ་སུ་ཡིས་བོད་ཀྱི་མཆོད་ཁང་འདི་འགྲེམས་སྟོན་ལྷན་ཁང་ལ་ཞལ་འདེབས་གནང་སྐབས།“བོད་ཀྱི་མཆོད་ཁང་འདི་དད་གུས་དང་གཅེས་ཉར་ཡག་པོ་གནང་ས་ཞིག་ཏུ་ཕུལ་བ་ཡིན།སི་མེ་ཐི་སོ་ནེའུ་ལྷན་ཁང་གིས་བོད་ཀྱི་ལུགས་སྲོལ་ལྟར་སྒྲིག་པའི་མཆོད་ཁང་འདི་གཅེས་ཉར་བྱེད་རྒྱུ་ཁས་ལེན་བྱས་པ་དང་།ཅ་དངོས་ཡོ་བྱད་རྣམས་ལྷན་གཅིག་ཏུ་སྒྲིག་ཏེ་བོད་ཀྱི་འབྱོར་ལྡན་ཁྱིམ་ཚང་ཞིག་གི་ནང་ཡོད་པའི་མཆོད་ཁང་ལྟར་གཟིགས་མོར་བཤམས་སྟོན་གནང་རྒྱུ་རེད།” ཞེས་གསུངས། སི་མེ་ཐི་སོ་ནེའུ་འགྲེམས་སྟོན་ཁང་ནི་ཨ་རིའི་རྒྱལ་ས་ཝ་ཞིན་ཊོན་ནང་ཡོད་པའི་ཆེས་སྙན་གྲགས་ཆེ་བའི་འགྲེམས་སྟོན་ཁང་ཞིག་རེད། བོད་ཀྱི་མཆོད་ཁང་འགྲེམས་སྟོན་བྱེད་ས་ནི་ཨར་ཐུར་སཱ་ཁ་ལེར་ Arthur M. Sackler Gallery སྒྱུ་རྩལ་བཤམས་སྟོན་ཁང་ཡིན་པ་དང་།བཤམས་སྟོན་ཁང་འདི་ནི་སི་མེ་ཐི་སོ་ནེའུ་འགྲེམས་སྟོན་ཁང་གི་ཆ་ཤས་ཤིག་རེད། … → མུ་མཐུད་ཀློག


c: text/html

text:
ཟླ་11པའི་ཟླ་མཇུག་ཏུ་རང་སྐྱོང་ལྗོངས་ཀྱི་གསོ་རིག་བཟོ་ལས་འཕེལ་རྒྱས་ཀྱི་འཇུར་མིག་མེད་པ་བཟོ་ཆེད། རང་ལྗོངས་ཀྱི་སྡེ་ཚན་མང་པོས་མཉམ་འབྲེལ་ཐོག《བོད་རང་སྐྱོང་ལྗོངས་གསོ་རིག་བཟོ་ལས་འཕེལ་རྒྱས་འཆར་འགོད(2017ལོ་ནས་2025ལོ་བར)》(གཤམ་དུ《འཆར་འགོད》ཅེས་བསྡུ་རྒྱུ)བཏོན་པ་རེད། 2025ལོར་རང་ལྗོངས་ཀྱི་གསོ་རིག་བཟོ་ལས་ཀྱི་ཐོན་རྫས་རིན་ཐང་སྒོར་དུང་ཕྱུར་45ཟིན་ནས་ལོར་ཆ་སྙོམས་འཕར་ཚད་12%ཡན་རྒྱུན་འཁྱོངས་བྱ་རྒྱུ་དང་བོད་ཀྱི་གསོ་བ་རིག་པའི་ཚད་ལྡན་ཅན་གྱི་འདེབས་འཛུགས་རྒྱ་ཁྱོན་མུའུ་ཁྲི་3ཡན་ཟིན་རྒྱུ་ཡིན་པ་རེད།
《འཆར་འགོད》ནང་བོད་ཀྱི་གསོ་རིག་བཟོ་ལས་འཕེལ་རྒྱས་ཐད་ནས་མངོན་པའི་ཁྱད་ཆོས་དང་གནད་དོན་འགོ་འཛུགས་སར་བྱས་ཏེ་མིག་སྔའི་བོད་ཀྱི་གསོ་བ་རིག་པའི་འཕེལ་རྒྱས་ཐད་འཕྲད་པའི་གོ་སྐབས་ལ་དབྱེ་ཞིབ་གཏིང་ཟབ་བྱས་པ་དག་མཛུབ་ཁྲིད་བསམ་བློ་དང་། གཞི་རྩའི་རྩ་དོན། དམིགས་ཚད་གཙོ་བོ་སོགས་ཕྱོགས་བདུན་དང་འབྲེལ་བ་ཡོད་པས་2025ལོར་སླེབས་སྐབས་ལྗོངས་ཡོངས་སུ་ལེགས་ཆ་མངོན་གསལ་དོད་པ་དང་། གྲུབ་ཆ་ལེགས་སྒྲིག ཡར་སྐུལ་གསར་གཏོད་བཅས་ཀྱི་གསོ་རིག་བཟོ་ལས་མ་ལག་ཅིག་སྤྱིར་ན་འཛུགས་ཐུབ་པ་དང་། བོད་ཀྱི་གསོ་བ་རིག་པ་སྲུང་སྐྱོང་དང་། གསར་སྤེལ་དང་འདེབས་འཛུགས། བོད་སྨན་གྲུབ་མའི་སྣ་ཁ་མང་གཏོང་། སྤུས་ཚད་མཐོར་གཏོང་དང་སྤུས་རྟགས་གསར་གཏོད་སོགས་ཐད་དགེ་མཚན་ལྡན་པའི་གྲུབ་འབྲས་ཐོབ་པ་བྱེད་པ། བོད་འདི་ཉིད་རྒྱལ་ནང་དུ་ཤུགས་རྐྱེན་ངེས་ཅན་ལྡན་པའི་མི་རིགས་གསོ་རིག་བཟོ་ལས་འཕེལ་རྒྱས་དཔེ་སྟོན་ཁུལ་དུ་བསྐྲུན་པ། གསོ་རིག་བཟོ་ལས་རང་སྐྱོང་ལྗོངས་ཀྱི་འདེགས་སྐྱོར་ཐོན་ལས་གལ་ཆེན་དུ་འགྱུར་བ་བཅས་ལ་བརྩོན་ལེན་བྱ་རྒྱུ་ཡིན་པ་བསྟན་ཡོད།
《འཆར་འགོད》ལག་བསྟར་བྱས་རྗེས“ཁེ་ལས་ཚན་ཞིབ་དང་། མཉམ་ལས་ཁང་། ཞིང་དུད”བཅས་མཉམ་ལས་བྱེད་སྟངས་བརྒྱུད། སྲོ་ལོ་དམར་པོ་དང་སྤོས་སོགས་རྒྱུན་སྤྱོད་ཀྲུང་ལུགས(བོད་ལུགས)སྨན་རྩྭ་དང་རྩ་ཆེ་ལ་སྟོངས་ཉེའི་རི་སྐྱེས་ཀྲུང་ལུགས(བོད་ལུགས)སྨན་རྩྭ་གསོ་སྤེལ་དང་འདེབས་འཛུགས་ལ་གཙོ་གནད་ཐོག་རྒྱབ་སྐྱོར་བྱས་ནས་རྟེན་གཞིའི་རྣམ་གྲངས་8ནས་10བར་ལ་རོགས་སྐྱོར་བྱ་རྒྱུ་རེད། ད་དུང་རི་སྐྱེས་སྨན་རྩྭའི་ཐོན་ཁུངས་ཀྱི་ཡོངས་བཤེར་དཀར་ཆག་སྒྲིག་པ་དང་སྲུང་སྐྱོང་གསར་སྤེལ་ལ་ཤུགས་སྣོན་བརྒྱབ་ནས་སྨན་རྒྱུའི་རྩི་ཤིང་སོན་གྱི་ཐོན་ཁུངས་ཉར་ཚགས་མཛོད་1ནས་2བར་འཛུགས་རྒྱུ་དང་རི་སྐྱེས་སྨན་རྩྭའི་ཐོན་ཁུངས་ཀྱི་ལྟེ་བའི་འདེབས་འཛུགས་མ་ལག་འཛུགས་པ། རི་སྐྱེས་སྨན་རྩྭའི་ཐོན་ཁུངས་ལ་ཉུང་ཙམ་བརྟེན་པ་བཅས་བྱས་ནས་བོད་སྨན་ཐོན་ལས་ཀྱི་གཞི་ཁྱོན་ཅན་འཕེལ་རྒྱས་ཀྱི་དགོས་མཁོ་བསྐང་རྒྱུ་ཡིན་པ་རེད།
དུས་མཚུངས《འཆར་འགོད》ནང་བོད་སྨན་གྱི་ད་ཆའི་སྤུས་ལེགས་སྣ་ཁར་གསར་སྤེལ་ཐེངས་གཉིས་བྱས་ཏེ་ནད་ཐོག་སྨན་བཅོས་ཁྱབ་ཁོངས་ནང་ལེགས་ཆ་ཆེ་ཙམ་ལྡན་པ་དང་། སྨན་པ་དང་། ནད་པ། འཛད་སྤྱོད་པ་བཅས་ཀྱི་གདེང་འཇོག་མཐོ་བ། སྨན་རྒྱུའི་ཐོན་ཁུངས་འགན་ལེན་ཐུབ་པ་བཅས་ཀྱི་བོད་སྨན་སྣ་ཁ་གཙོ་གནད་ཐོག་འཕེལ་རྒྱས་བཏང་ནས་བོད་སྨན་གྲུབ་མ་དང་བཏུང་བྱའི་བོད་སྨན་གསར་སྤེལ་དང་ཞིབ་བཟོ་བྱེད་མགྱོགས་སུ་གཏོང་རྒྱུ་ཡིན་པ་བསྟན་ཡོད།

robotstxt: allowed

filter: keep


text:
བསམ་ཉེས་གཅིག
སྔ་མོ་ཞིག་ན། ཚོང་བ་ཞིག་ཡོད་པ་དེ་ཚོང་བྱེད་དུ་ས་གཞན་དུ་ཕྱིན། ལམ་བར་དུ་མེ་ཏོག་མང་སའི་སྤང་ཁུན་ཞིག་ན་ཤིང་སྡོང་ཞིག་ཡོད། ཚོང་བ་དེས་ཤིང་སྡོང་གི་འོག་ཏུ་ཅུང་ཙམ་ངལ་གསོས་ཏེ་བསྡད། ཚོང་བའི་ཁ་སྐོམ་སྟེ་སེམས་ལ། ཆུ་ཕོར་བ་གང་འཐུང་རྒྱུ་བྱུང་ན་དགའ་བ་ལ་བསམ། བསམ་ཡུལ་ལས་འདས་པ་ཞིག་ལ། བློ་བུར་ཆུ་ཕོར་བ་གང་མདུན་དུ "ཏེན་དང" ཞེས་པའི་སྒྲ་དང་ལྷན་དུ་སླེབས་བྱུང་། ཚོང་བས་ཆུ་ཕོར་བ་གང་བོ་འཐུང་སྟེ་སེམས་ལྷོད་ལ་བབས་ནས་བསྡད་ཡོད་སྐབས། ཟ་མ་ཞིམ་པོ་ཞིག་ཟ་རྒྱུ་བྱུང་ན་དགའ་བ་ལ་བསམ། ཡང་བསྐྱར་མདུན་མོག་མོག་དྲོན་པོ་རླངས་པ་འཁྱིལ་ལེར་ཡོད་པ་ཞིག་མདུན་དུ། "ཏེན་དང་" ཞེས་པའི་སྒྲ་དང་ལྷན་དུ་སླེབས་བྱུང་། ཚོང་བས་མོག་མོག་ཟོས་ཏེ་གྲོད་ཁོག་རྒྱགས་རྗེས་གཉིད་བསམ་སྟེ། སེམས་ལ། མལ་ཁྲི་སྐྱིད་པོ་ཞིག་ཡོད་ན་དགའ་བ་བསམ། དེ་མ་ཐག་ཤིང་གི་མལ་ཁྲི་ཞིག་གི་སྟེང་ན། མལ་གདན་སྐྱིད་པོ་ཅན་ཞིག "ཏེན་ཏང" ཞེས་པའི་སྒྲ་དང་ལྷན་དུ་མདུན་དུ་སླེབས་བྱུང་། ཚོང་བ་དེ་མལ་ཁྲི་དེའི་སྟེང་དུ་སྐྱིད་ཉལ་བྱས་ཏེ་གཉིད། ཕྱི་ཉིན་ཞོགས་པ་ཚོང་པ་གཉིས་ལས་སད་དུས། སེམས་ལ་ཁེར་རྐྱང་གི་ཚོར་སྣང་བྱུང་སྟེ། འདུག་རོགས་བུ་མོ་ཞིག་ཡོད་ན་དགའ་བ་བསམ། དེ་མ་ཐག བར་སྣང་ནས་བུད་མེད་ཤིན་ཏུ་མཛེས་བ་ལྷ་མོ་འདྲ་བ་ཞིག "ངའི་སྙིང་སྡུག" ཅེས་པའི་སྐད་ངག་འཇམ་པོ་ཅན་ཞིག་མདུན་དུ་ཐོན། ཚོང་བ་དེ་དང་བུད་མེད་མཛེས་མ་དེ་གཉིས་ཀྱིས་ཟས་རང་འགྲུབ་དང་གོས་རང་འགྲུབ་གྱི་འཚོ་བ་ལ་རོལ་ཏེ་ཅང་མ་འགོར་བའི་ཉིན་ཞིག་ལ། ཚོང་བ་དེའི་སེམས་ལ། གལ་སྲིད་རྐུན་མ་དང་ཇག་པ་བསླེབས་ཏེ་ངའི་བུད་མེད་འཕྲོག ཤིང་སྡོང་བཅད་པ་ཡིན་ན་ཅི་ཞིག་བྱ་དགོས་སམ་བསམ་པ་ན། དེ་མ་ཐག མདུན་གྱི་ལུང་མདོ་རུ་མི་རྟ་ཁག་ཅིག་ཐོན། མི་རྟ་དེ་ཚོ་རྒྱུགས་ཐེངས་གཅིག་གིས་ཚོང་བའི་མགོར་བརྒྱུགས་ཏེ། བུད་མེད་འཕྲོག ཤིང་སྡོང་བཅད་དེ་ཁོ་གཅིག་བུ་ལག་ལ་ཅི་ཡང་མེད་པར་ཕྱིར་ཡུལ་དུ་ལོག་དགོས་བྱུང་། ཁོའི་སེམས་ལ། མི་ནི་བསམ་བློས་རྗེས་འབྲང་ཡིན་པ་དང་། བསམ་པ་ངན་ན་འབྲས་བུ་ངན་ལབ་པ་ཅི་མ་བདེན་བསམ་པ་དང་། དེ་ནས་ཁོ་བྱ་བ་ཅི་ཞིག་ལ་འཕྲད་ནའང་། བསམ་བློ་བཟང་ཕྱོགས་གཏོང་འེ་ཐུབ་ལ་འབད་དོ།།
མཁས་གྲུབ་གྱིས་བསྡུ་སྒྲིག་དང་གཟུངས་ཕྱུག་སྐྱིད་ཀྱིས་ལེགས་བཅོས་བྱས།
གཡག་རྒོད་དྲ་ཚིགས་ཀྱི་ཆོག་མཆན་མེད་པར་བྱིས་སྒྲུང་འདི་གཞན་ལ་བརྒྱུད་འགོད་བྱེད་མི་ཆོག


text:
ལྷོ་བྱང་ཀོ་རི་ཡའི་དམག་འཁྲུག་ཁྲོད་འདས་གྲོངས་སུ་སོང་བའི་ཨ་རིའི་དམག་མིའི་ཤུལ་ལུས་དངོས་པོ་རྣམས་ཕྱིར་སྤྲད་དེ་ཨ་རིའི་གཞུང་མང་གཉིས་ནས་བྱང་ཀོ་རི་ཡ་གཞུང་ལ་བཀའ་དྲིན་ཆེ་ཞུས།དེ་རིང་ལྷོ་བྱང་ཀོ་རི་ཡའི་དམག་འཁྲུག་མཚམས་འཇོག་བྱས་ཏེ་ལོ་ངོ་ ༦༥ འཁོར་གྱི་ཡོད་པ་དང་བསྟུན། ཀོ་རི་ཡིའི་དམག་འཁྲུག་ཁྲོད་འདས་གྲོངས་སུ་སོང་བའི་ཨ་རིའི་དམག་མི་ཁག་ཅིག་གི་ཤུལ་ལུས་དངོས་པོ་རྣམས་བྱང་ཀོ་རི་ཡ་གཞུང་ནས་ཨ་རི་ལ་རྩིས་སྤྲོད་བྱས་ཡོད་པ་དང་། སྲིད་འཛིན་ཊོམ་ཕུས་འདི་ལྟར་ཨ་རིའི་དམག་མིའི་ཤུལ་ལུས་མང་པོ་ཞིག་མགྱོགས་མྱུར་གྱིས་ཨ་རི་ལ་འབྱོར་རྒྱུ་རེད་ལ། ལོ་མང་གི་རྗེས་ཀྱི་ལས་དོན་འདི་ནི་ཁྱིམ་ཚང་མང་པོ་ཞིག་ལ་རླབས་ཆེ་བའི་རྗེས་དྲན་ཞིག་ཏུ་ཆགས་ཀྱི་ཡོད་པས། ངས་ཀེམ་ཇོང་ཨན་བཀའ་དྲིན་ཆེ་ཞུ་ཡིན། ཞེས་བསྒྲགས་འདུག
ཕྱི་ལོ་ ༡༩༩༠ ནས་ ༢༠༠༥ བར་དུ་ཨ་རིའི་དམག་མི་འདས་གྲོངས་སུ་སོང་བའི་དངོས་པོ་མང་པོ་ཞིག་ཕྱིར་སྤྲད་ཡོད་ནའང་། ཕྱིས་སུ་བྱང་ཀོ་རི་ཡའི་རྡུལ་ཕྲན་མཚོན་ཆ་ཚོད་ལྟ་རིམ་པ་བྱས་རྐྱེན་ཨ་རི་དང་བྱང་ཀོ་རི་ཡ་གཉིས་ཀྱི་འབྲེལ་ལམ་ཛ་དྲག་ཅན་དུ་གྱུར་ཏེ་ཤུལ་ལུས་དངོས་པོ་རྩིས་སྤྲོད་ཀྱང་མཚམས་ཆད་ཡོད་འདུག འོན་ཀྱང་། ལོ་འདིའི་ཕྱི་ཟླ་༦་པའི་ནང་ཨ་རིའི་སྲིད་འཛིན་ཊོམ་ཕུ་དང་བྱང་ཀོ་རི་ཡའི་སྲིད་འཛིན་ཀེམ་ཇོང་ཨན་གཉིས་ཀྱིས་ལོ་རྒྱུས་རང་བཞིན་ལྡན་པའི་མཇལ་འཕྲད་གྲོས་མོལ་གནང་བ་བརྒྱུད། ཤུལ་ལུས་དངོས་པོ་རྣམས་ཕྱིར་སྤྲོད་རྒྱུར་མོས་མཐུན་བྱུང་སྟེ། དེ་རིང་ཕྱི་ཚེས་ ༢༧ ཉིན་ཨ་རིའི་དམག་སྤྱོད་གནམ་གྲུ་ཞིག་གིས་ཤུལ་ལུས་དངོས་པོ་རྣམས་ལྷོ་ཀོ་རི་ཡའི་ནང་ཡོད་པའི་ཨ་རིའི་རྟེན་གནས་ཨོ་སན་(Osan)དུ་བསྐྱལ་ཡོད་པ་དང་། འདི་ལོའི་ཕྱི་ཟླ་ ༨ ཚེས་ ༡ ཉིན་ཡུལ་དེར་ཕྱིར་སློག་རྗེས་དྲན་གྱི་ཚོགས་འདུ་འཚོགས་འཆར་ཡོད་འདུག
ཕྱི་ལོ་ ༡༩༥༠ ནས་ ༡༩༥༣ བར་བྱུང་བའི་ཀོ་རི་ཡའི་དམག་འཁྲུག་ཁྲོད་ཨ་རིའི་དམག་མི་ག་ཚོད་ཅིག་འདས་གྲོངས་སུ་ཕྱིན་ཡོད་མེད་ཀྱི་གྲངས་འབོར་ད་ལྟའི་ཆར་ཁ་གསལ་མེད་ཀྱང་། ཨ་རིའི་གཞུང་གི་གྲངས་ཐོ་ལྟར་ན། དམག་འཁྲུག་ཁྲོད་ཁྱོན་དམག་མི་ ༥༤༢༤༦ གིས་ཚེ་སྲོག་ཤོར་ཡོད་པ་དང་། དམག་མི་ ༡༠༣༢༨༤ ལ་རྨས་སྐྱོན་བྱུང་། དམག་མི་ ༨༡༧༦ གར་སོང་ཆ་མེད། དམག་མི་ ༧༢༤༥ གསོན་བཟུང་བྱས་ཡོད་འདུག ཡང་རྒྱ་ནག་དང་བྱང་ཀོ་རི་ཡའི་གྲངས་ཐོའི་ནང་ལོ་གསུམ་གྱི་དམག་འཁྲུག་ཁྲོད་ཤི་རྨས་བྱུང་བ་དང་། གསོན་བཟུང་བཅས་ཁྱོན་བསྡོམས་དམག་མི་ ༣༩༧༥༤༣ ཡོད་སྐོར་བརྗོད་འདུག ཡིན་ནའང་། ཨ་རི་དང་བྱང་ཀོ་རི་ཡ་གཉིས་ཀྱིས་འདས་གྲོངས་སུ་སོང་བའི་ཨ་རིའི་དམག་མིའི་གྲངས་འབོར་གཏན་ཁེལ་བར་ཚོད་ལྟ་བྱ་རྒྱུ་ཡིན་སྐོར་བརྗོད་ཀྱི་ཡོད་འདུག
ཨ་རིའི་ཕོ་བྲང་དཀར་པོས་བྱང་ཀོ་རི་ཡའི་ལས་འགུལ་དེས་ཨ་རིའི་སྲིད་གཞུང་ལ་སྤོབས་པ་སྦྱིན་སོང་བ་དང་། དེ་ནི་བཟང་ཕྱོགས་ཀྱི་འགྱུར་བ་ཞིག་རེད། ཅེས་བརྗོད་ཡོད་པ་དང་། ཨ་རིའི་དམག་མིའི་ཁྱིམ་མི་གཉེན་འབྲེལ་ཚོས་ལོ་ངོ་ ༥༠ ལྷག་རིང་དངོས་རྫས་དེ་དག་ཕྱིར་སྤྲོད་པར་རེ་སྒུག་བྱས་ཡོད་སྟབས། ད་ལྟ་ཁོ་ཚོས་བྱང་ཀོ་རི་ཡའི་རྩིས་སྤྲོད་ལ་དགའ་བསུ་ཆེན་པོ་བྱེད་ཀྱི་ཡོད་འདུག གང་ལྟར་སྔོན་གཤེགས་དཔའ་བོའི་ཤུལ་ལུས་དངོས་པོ་རྩིས་སྤྲོད་བྱེད་པར་ཨ་རིའི་གཞུང་དང་དམག་མིའི་ཁྱིམ་མི་སོགས་ཀྱིས་རྒྱུན་རིང་འབད་བརྩོན་བྱས་པའི་གྲུབ་འབྲས་ཤིག་ཏུ་ངོས་འཛིན་བྱེད་ཀྱི་ཡོད་འདུག
འདས་གྲོངས་སུ་སོང་བའི་ཨ་རིའི་དམག་མིའི་ཤུལ་ལུས་དངོས་པོ་ཉར་ཚགས་བྱས་ཡོད་པའི་བྱང་ཀོ་རི་ཡའི་མངའ་ཁུལ་གཙོ་བོ་ནི། ཕྱི་ལོ་ ༡༩༥༠ ཡི་དགུན་ཁའི་དུས་སུ་གློ་བུར་དུ་འདས་གྲོངས་སུ་བའི་བཙོན་པའི་གྲས་དང་། དམག་འཁྲུག་ཁྲོད་ཧ་ལམ་དམག་མི་ ༡༦༠༠ འདས་གྲོངས་སུ་སོང་བའི་ས་ཆ་སྟེ། བྱང་ཀོ་རི་ཡའི་ནུབ་ཕྱོགས་ཀྱི་ས་ཆ་ཆང་ཆོན་དང་ཨུན་སན་ཁུལ་གྱི་གཡུལ་ས་མང་པོ་ཞིག་དང་། དམག་མི་ ༣༠༠༠ ཡས་མས་ཀྱི་ཕུང་པོ་བཅུག་སའི་མཉམ་འབྲེལ་རྒྱལ་ཚོགས་ཀྱི་སྐབས་འཕྲལ་དུར་ས་སོགས་སུ་དམག་མིའི་ཤུལ་ལུས་དངོས་པོ་མང་པོ་ཞིག་ཡོད་འདུག
བསོད་ནམས་རྒྱ་མཚོ།


text:
རྔ་བའི་གསར་འགྱུར་དྲ་བའི་འཕྲིན། (གསར་འགོད་པ་ཚེ་རིང་ལྷ་མོ། ) ཟླ་བརྒྱད་པའི་སྐ་གཞུང་རྩྭ་ཐང་ཆེན་མོ་ནི། གཡུ་མདོག་གི་ལྭ་བ་ཞིག་དང་འདྲ་བར་འཛིན་མའི་ཁྱོན་ལ་ཁེབས་ཤིང་། ལྷུང་ལྷུང་དལ་གྱིས་འབབ་པའི་སྐ་ཆུ་ནི་དངུལ་དཀར་གྱི་སྐ་རགས་ཤིག་དང་འདྲ་བར་གཡུ་མདོག་གི་ལྭ་བ་དེ་ལ་དཀྲིས་འདུག གནས་འདིར་འཚོ་བའི་འབྲོག་པ་རྣམས་ཀྱི་གདོང་ལ་དགའ་བའི་འཛུམ་གྱིས་ཁེངས་ཤིང་ལུས་ལ་སྐྱིད་པའི་ཉམས་ཀྱིས་ཕྱུག་འདུག དེ་ལྟར་སྣོད་བཅུད་ཀྱི་དགེ་མཚན་མ་ལུས་རྫོགས་པའི་གནས་མཆོག་འདི་ནི། བལྟས་པ་ཙམ་གྱིས་ཡིད་འཕྲོག་པ་ཞིག་དང་མཐོང་བ་ཙམ་གྱིས་སྨོན་པ་འཆོར་བའི་ཡུལ་ཁྱད་པར་བ་ཞིག་རེད་ཨང་།
ཟླ8པའི་ཚེས2ཉིན་གྱི་སྔ་དྲོར། ཁ་བ་ལྟར་ལྷབ་ལྷུབ་ཏུ་བསྐྱོད་པའི་རླུང་རྟ་དང་བསང་མཆོད་ཀྱི་ཀི་འབོད་སྙན་མོའི་ཁྲོད། ཧུང་ཡོན་རྫོང་ཁྱུང་མཆུ་གྲོང་རྡལ་ནས་སྐབས་གསུམ་པའི་ཧུང་ཡོན་རྫོང་སྤང་ལྗོངས་ཆེན་མོའི་ནོར་གནག་རོལ་དབྱངས་དུས་སྟོན་དང་སྐབས་བདུན་པའི་ནོར་གནག་རིག་གནས་དུས་སྟོན་དེ་དངོས་སུ་མགོ་བརྩམས་བྱུང་།
ཕྱོགས་བཞི་མཚམས་བརྒྱད་ནས་ཐོན་པའི་ལྟད་མོ་པ་དང་ཡུལ་མི་རྣམས་ནི་ཁོད་ཡངས་པའི་ཚོགས་ར་དེ་རུ་མི་ཚོགས་ཀྱི་རྒྱ་མཚོ་ཆེན་མོར་གྲུབ་ཅིང་། སྤྲོ་གསེང་གཏོང་སའི་སྦྲ་གུར་དང་ཟས་རིགས་སྣ་ཚོགས་འཚོང་བའི་ཚོང་ཁང་དང་ཟ་ཁང་། གཞན་ས་གནས་ཀྱི་ཐོན་རྫས་འགྲེམ་སྟོན་གྱི་སྟེགས་བུ་བཅས་ཀྱིས་ཚོགས་རར་ཁ་དོག་གསར་བ་ཞིག་བསྣན་འདུག
བོད་མགོ་ནག་རྟེན་འབྲེལ་གྱི་རང་བཞིན་ལྟར། བཀྲ་ཤིས་པའི་ལྷ་བསང་སྔོན་མོས་རྟགས་དང་རྟེན་འབྲེལ་ཐོག་མར་བསྒྲིགས་ཤིང་མགོ་ཚུགས་མཛད་སྒོར་དབུ་ཁྱུད་ཐོག་མ་བྲིས་བྱུང་།
ཁུལ་གླུ་གར་ཚོགས་པའི་ནོར་གནག་གི་གཏམ་རྒྱུད་དང་། སྦྲ་ཆེན་སློབ་ཆུང་གི་ལང་ཚོའི་གར་སྟབས། རྩྭ་ཐང་སྒྱུ་རྩལ་ཚོགས་པའི་འུར་རྡོ་བཅས་ཀྱི་ཞབས་བྲོའི་སྟངས་སྟབས་རེ་རེ་དང་། དམངས་ཁྲོད་གླུ་བ་རིག་འཛིན་གྱི་དམངས་གཞས་དང་། མག་གསར་རྡུང་ལེན་ཚོགས་པའི་གངས་གཞས། ཨ་མོས་ཡུལ་ཚོའི་སློབ་ཆུང་གི་སློབ་མ་རྣམས་ཀྱི་མཉམ་ལེན་སོགས་སྙན་འཇེབས་གླུ་ཡི་འགྱུར་ཁུགས་རེ་རེ་མིག་གི་ལོངས་སྤྱོད་དང་རྣ་བའི་བུ་རམ་དུ་གྱུར་པར་མ་ཟད། ཡིད་ཀྱི་བརྟན་པའང་ཅིག་ཅར་དུ་འཕྲོག་ནས་དགའ་བའི་ཀི་འབོད་དང་སྐྱིད་པའི་དགོད་སྒྲ་རེ་རེ་སྐ་ཆུ་རིང་མོའི་རླབས་རྩེ་རུ་འཕྱོ་ཞིང་ལྡིང་ཞོར། ཁྱུང་མཆུ་རྩྭ་ཐང་ཆེན་མོའི་བར་སྣང་དུ་སྤྲིན་གྱི་ཕུང་བོ་རེ་རེར་འགྲོགས་པའི་སྙན་འཇེབས་ཀྱི་དབྱངས་རྟ་ཞིག་ཏུ་གྱུར་སོང་།
དེ་ལྟར་དགའ་བའི་འབོད་སྒྲ་དང་སྐྱིད་པའི་དགོད་སྒྲའི་ཁྲོད། ཉིན་བདུན་རིང་གི་རིང་ལ་སྐ་གཞུང་རྩྭ་ཐང་ཆེན་མོ་ནས་སྲོལ་རྒྱུན་གྱི་དམངས་གླུ་དང་རྡུང་ལེན། དེང་རབས་ཀྱི་ཁྱད་ཆོས་འདྲ་མིན་ལྡན་པའི་གླུ་གཞས་སྣ་ཚོགས། དྲག་རྩལ་གྱི་དཔའ་སྟོབས། མཛེས་པའི་གཟུགས་བྱད་སོགས་ལྟད་མོ་སྣ་ཚོགས་འཁྲབ་སྟོན་བྱེད་རྒྱུ་རེད།
རྒྱུས་ལོན་པ་ལྟར་ན། ཐེངས་འདིའི་ནོར་གནག་རོལ་དབྱངས་དུས་སྟོན་སྐབས་སུ་ནོར་གནག་རིག་གནས་དུས་སྟོན་དང་། 2018ལོའི་ཧུང་ཡོནABAརྒྱལ་སྤྱིའི་ཕྱོགས་བསྡུས་དྲག་རྩལ་འགྲན་བསྡུར། ནོར་གནག་རོལ་དབྱངས་དུས་སྟོན། བོད་ཆའང་དབྱིས་གསུམ་གྱི་གླུ་གཞས་གསར་རྩོམ་ཆེད་ཚོགས། 2018ལོའི“ཅན་ལུ་ཏོ”རྟགས་མའི་སི་ཁྲོན་ཞིང་ཆེན་གྱི་གཟུགས་མཛེས་ཁམས་བཟང་གི་ལུས་སྦྱོང་འགྲན་བསྡུར། ལྗང་མདོག་གི་ཀྲུང་གོའི་འགྲུལ་བཞུད་ཧུང་ཡོན་དུ་བསྐྱོད་པ་བཅས་ལྟད་མོ་རིགས་མི་འདྲ་བ་ཆེན་པོ་དྲུག་བཀོད་སྒྲིག་བྱས་ཡོད་པས། རྒྱ་ཆེ་བའི་སྐུ་མགྲོན་རྣམས་དུས་ལྟར་ཕེབས་དང་། ཡིད་ཀྱི་དགོས་འདོད་རེ་རེ་ཇི་བཞིན་དུ་བསྐང་ཐུབ་ངེས།


text:
རང་ལོ་ ༡༧ ཡིན་པའི་ཨ་རིའི་འབྲིང་རིམ་སློབ་ཕྲུག་ཅིག་གིས་སློབ་གྲྭའི་ནང་གང་བྱུང་མེ་མདས་བརྒྱབས་ཏེ་སློབ་ཕྲུག་སོགས་མི་གྲངས་ ༢༠ ལ་ཤི་རྨས་བཟོས་འདུགདེ་རིང་ཨ་རིའི་ས་གནས་ཀྱི་ཆུ་ཚོད་༨ སྟེང་ཊེག་ས་སི་(Texas)མངའ་སྡེའི་སན་ཊཱ་ཧྥེ(Santa Fe)ཞེས་པའི་འབྲིང་རིམ་སློབ་གྲྭ་ཞིག་གི་ནང་ལོ་ན་༡༧ ཡིན་པའི་ཌི་མི་ཊིར་ཨོ་སི་པཱ་གྷོར་ཊི་ཛི་སི་(Dimitrios Pagourtzis)ཞེས་པའི་སློབ་མ་ཞིག་གིས་གང་བྱུང་མེ་མདས་བརྒྱབས་ཏེ་སློབ་ཕྲུག་སོགས་མི་ ༡༠ བསད་པ་དང་མི་༡༠ ལ་རྨས་སྐྱོན་ཕོག་ཡོད་འདུག
མངའ་སྡེའི་འབྲེལ་ཡོད་ཀྱིས་བརྗོད་པ་ལྟར་ན། མེ་མདས་རྒྱག་མཁན་ངོ་རྟགས་ཆོད་པ་མ་ཟད། ཁོས་རང་གི་ཨ་ཕའི་མེ་མདའ་འཁུར་ཡོང་ནས་དམར་གསོད་བྱས་ཡོད་པ་དང་། ཁོ་ནི་དེ་སྔོན་སློབ་སྦྱོང་སོགས་ཡག་པོ་ཡོད་པ་མ་ཟད། སློབ་སྦྱོང་གི་གནས་ཚད་ཐད་ནས་གྲུབ་འབྲས་ཆེན་པོ་བྱུང་ཡོད་པ་དང་། ཕྱི་ལོ་༢༠༡༩ ལོར་སློབ་གྲྭ་མཐར་ཕྱིན་གྱི་ཡོད་འདུག
ས་གནས་ཉེན་རྟོག་པས་ཉེས་ཅན་སློབ་ཕྲུག་དེའི་གློག་ཀླད་དང་ཁ་པར་སོགས་ཀྱི་ནང་བཅུག་པའི་ཉིན་ཐོ་ལས་ཤེས་རྟོགས་བྱུང་བ་ལྟར་ན། ཁོས་སྔོན་ལ་དྲག་སྤྱོད་སྤེལ་རྗེས་རང་ཤི་རྒྱག་འདོད་ཡོད་པ་དང་། སྔོན་ནས་སེམས་ཤུགས་ཆགས་ཏེ་རང་ཤི་རྒྱག་འདོད་ན་ཡང་རང་ཤི་རྒྱག་ཐུབ་པའི་སྤོབས་པ་མ་ཡོད་པས་དམར་གསོད་དོན་རྐྱེན་དེ་བསླངས་ཡོད་སྐོར་དང་། ཁོའི་ངོ་དེབ་སོགས་ཀྱི་སྟེང་སྐྱེས་པ་དང་གསོད་པ་སོགས་ཀྱི་ཡི་གེ་བྲིས་པ་དང་ང་ཆབ་སྲིད་པ་ལ་སྡང་སེམས་སྐྱེས་ཀྱི་འདུག་སོགས་ཀྱི་ཡི་གེ་བྲིས་ཡོད་འདུག
མེ་མདའི་དོན་རྐྱེན་བྱུང་སྐབས་སློབ་གྲྭའི་ར་སྐོར་ནང་སློབ་མ་༡༤༠༠ ལྷག་ཡོད་པ་དང་། ཤི་རྨས་ཐེབས་པ་མང་ཆེ་ཤོས་སློབ་མ་ཡིན་འདུག ཐེངས་འདིའི་དོན་རྐྱེན་དེ་ནི་འདི་ལོ་གཅིག་པུར་བྱུང་བའི་སློབ་གྲྭའི་ནང་གི་མེ་མདའི་དོན་རྐྱེན་ཐེངས་ ༢༢ པ་དེ་ཡིན་འདུག
ཨ་རིའི་སྲིད་འཛིན་ཊོམ་ཕུས་དམར་གསོད་དོན་རྐྱེན་དེ་ནི་ཧ་ཅང་བསམ་ཡུལ་ལས་འདས་པ་ཞིག་ཡིན་པ་དང་། ང་དང་ངའི་སྲིད་གཞུང་ངོས་ནས་སློབ་ཕྲུག་ཚོར་སྲུང་སྐྱོབ་དང་ལག་ཏུ་མེ་མདའ་ཁུར་ནས་འཇིགས་སྐུལ་བྱེད་མཁན་ཚོའི་ཐད་དམ་དྲག་ནན་མོ་བྱ་རྒྱུ་ཡིན་ཞེས་བརྗོད་ཡོད་པ་མ་ཟད། ཕོ་བྲང་དཀར་པོའི་རྒྱལ་དར་ཕྱེད་ཀ་ཕབ་ནས་འདས་གྲོངས་སུ་ཕྱིན་པ་ཚོར་མྱ་ངན་ཞུས་ཡོད་འདུག
ཨ་རིའི་ཝ་ཤིན་ཏོན་ཆ་འཕྲིན་གྱིས་ལོ་རེའི་ཨ་རིའི་སློབ་གྲྭ་ཁག་གི་མེ་མདའི་དོན་རྐྱེན་ཁྲོད་ཤི་རྨས་བྱུང་བའི་ཐད་སྙན་ཐོ་ཞིག་བཏོན་ཡོད་པའི་ནང་། ཕྱི་ལོ་༢༠༠༠ ལོ་ནས་མེ་མདའི་དོན་རྐྱེན་གྱི་གྲངས་རིམ་གྱིས་འཕར་ཡོད་པ་དང་། ཕྱི་ལོ་ ༢༠༡༧ དང་༢༠༡༨ ལོའི་བར་ལ་འཕར་ཚད་ཆེ་རུ་ཕྱིན་ཡོད་པ་མ་ཟད། ཕྱི་ལོ་༢༠༡༧ ལོའི་ཨ་རིའི་སློབ་གྲྭ་ཁག་སྤྱིའི་མེ་མདའི་དོན་རྐྱེན་གྲངས་འབོར་དང་། ད་ལོའི་སློབ་གྲྭ་གཅིག་གི་གྲངས་འབོར་གཅིག་པ་ཆགས་ཡོད་སྐོར་འཁོད་ཡོད་པ་དང་། ཕྱི་ལོ ༢༠༡༣ ལོ་ནས་ད་ལྟའི་བར་དུ་ཨ་རིིའི་སློབ་གྲྭ་ཁག་གི་ནང་མེ་མདའི་དོན་རྐྱེན་ ༣༠༠ བྱུང་འདུག་ལ། ཆ་སྙོམ་བྱས་ན་ཨ་རིར་བདུན་ཕྲག་གཅིག་གི་ནང་ལ་མེ་མདའི་དོན་རྐྱེན་གཅིག་རེ་བྱུང་ཡོད་པ་རེད་འདུག
གསར་འགོད་པ། སངས་རྒྱས་དཀོན་མཆོག


text:
མཚོ་སྔོན་གསར་འགྱུར་དྲ་བའི་འཕྲིན། ཀུན་ལ་ཕན་པའི་དམངས་ཚིས་ཀྱི་བདེ་རྩ་ཉག་ཅིག་ནི་སྣོད་བཅུད་ཀྱི་ཁོར་ཡུག་ཡག་པོ་ཞིག་ལྡན་རྒྱུ་དེ་ཡིན། ལོ་འདི་འགར་ཟི་ལིང་གྲོང་ཁྱེར་ཏང་ཨུ་དང་སྲིད་གཞུང་གིས་སྣོད་བཅུད་ཀྱི་ཁོར་ཡུག་གནད་དོན་ཐག་གཅོད་བྱ་རྒྱུ་དེ་འགན་འཁྲི་དང་པོར་བརྩིས་ཏེ། ཉམས་ཞན་པའི་ཆ་ལ་དམིགས་བཙུགས་ཏེ་ཐུན་མོང་ཐོག་ཐག་གཅོད་བྱས་པས་མང་ཚོགས་ཀྱིས་དོ་ཁུར་བྱེད་པའི་སྣོད་བཅུད་ཁོར་ཡུག་གི་གནད་དོན་གཟེངས་སུ་ཐོན་པ་སྐོར་ཞིག་ཐག་བཅད་ནས་ཟི་ལིང་གི་རི་ཆུའི་མཛེས་ལྗོངས་ལ་སྲུང་སྐྱོང་ཡག་པོ་བྱས།
མང་ཚོགས་བརྟེན་སའི་སྣོད་བཅུད་ཁོར་ཡུག་གི་གནད་དོན་སྔར་བས་ཐག་གཅོད་ཡག་པོ་དང་། མང་ཚོགས་ཀྱི་སྣོད་བཅུད་ཁོར་ཡུག་གི་ཁེ་དབང་ལ་སྲུང་སྐྱོང་ལེགས་པོ། སྣོད་བཅུད་ཁོར་ཡུག་གི་གནད་དོན་དང་ཡིག་སྐུར་ངོ་བཅར་གྱི་ཐེར་འདོན་རྩད་གཅོད་ལ་ཤུགས་སྣོན། མང་ཚོགས་ཀྱི་སྣོད་བཅུད་ཁོར་སྲུང་གི་རེ་ཞུ་ལ་དུས་ཐོག་ནས་ལན་སློག་ནས་ཐག་གཅོད་ཡག་པོ་བྱེད་པར་འགན་ལེན་བཅས་ཀྱི་ཕྱིར་དུ། ཟི་ལིང་གྲོང་ཁྱེར་གྱི་ཏང་ཨུ་དང་སྲིད་གཞུང་གིས“མང་ཚོགས་ཀྱི་གམ་དུ་བྱུང་བའི་སྣོད་བཅུད་ཁོར་སྲུང་ཐད་ཀྱི་གནད་དོན་ཐག་གཅོད་ཧུར་ཐག་དགོས་པར་དམིགས་ནས་གྲོང་ཁྱེར་ཡོངས་ཀྱི་མངའ་ཁོངས་ནས་སྣོད་བཅུད་ཁོར་སྲུང་གི་ཞུ་གཏུག་ཐེར་འདོན་སྡིངས་ཆ་ཞིག་བཙུགས་ནས་ཞུ་གཏུག་ཐེར་འདོན་ལ་སྟབས་བདེ་བསྐྲུན་པའི་ཐོག སྣོད་བཅུད་ཁོར་ཡུག་སྐོར་ནས་བྱུང་བའི་གནད་དོན་དང་ཡིག་སྐུར་ངོ་བཅར་གྱི་ཐེར་འདོན་ལས་གནད་དོན་གཟེངས་ཐོན་སྐོར་རྩད་གཅོད་ལེགས་པོ་དང་། མི་དམངས་མང་ཚོགས་ཀྱི་སྣོད་བཅུད་ཁོར་ཡུག་གི་ཁེ་དབང་སྲུང་སྐྱོང་ཡག་པོ་བྱ་བ”དེ་2018ལོའི་དམངས་ཚིས་དོན་དངོས་སྒྲུབ་པའི་ཁྲོད་ཀྱི་ལས་གཙོ་བོའི་གྲས་སུ་བཞག་ནས་ཕྱོགས་བསྡུས་རང་བཞིན་གྱི་སྣོད་བཅུད་ཁོར་ཡུག་ཞུ་གཏུག་སྡིངས་ཆ་གཟུག་དགོས་པའི་བླང་བྱ་བཏོན་ཡོད་པ་རེད།
ཉེ་ལམ་གསར་འགོད་པས་ཁོར་ཡུག་སྲུང་སྐྱོང་སྡེ་ཚན་ནས་ཤེས་གསལ་ལྟར་ན། གྲོང་ཁྱེར་ཏང་ཨུ་དང་སྲིད་གཞུང་གི་བླང་བྱ་ལྟར། ཟི་ལིང་གྲོང་ཁྱེར་གྱིས་དེ་སྔའི་ཁོར་སྲུང་ཞུ་གཏུག་ཐེར་འདོན་གྱི་ཁ་པར་ཨང་གྲངས12369ཡོད་པའི་ཁར། གྲོང་ཁྱེར་རིམ་པའི་སྣོད་བཅུད་ཁོར་ཡུག་གི་གནད་དོན་ཞུ་གཏུག་དང་ལེན་བྱེད་སའི་སྡིངས་ཆ་ཞིག་ཞིང་ཆེན་ཡོངས་ཀྱི་སྔུན་ལ་བཙུགས་ནས་བེད་སྤྱོད་བཏང་ཡོད་པས། གྲོང་ཁྱེར་སྡོད་དམངས་ཀྱིས་ཡོངས་བསྒྲགས་ཀྱི་ཞུ་གཏུག་ཁ་པར་དང་། དམངས་ཕན་ཆེད་སྤྱོད་ཁ་པར། དྲ་རྒྱའི་རེ་ཞུའི་སྡིངས་ཆ་སོགས་བརྒྱུད་དེ་སྣོད་བཅུད་ཁོར་ཡུག་སྐོར་གྱི་གནད་དོན་ཞུ་གཏུག་དང་རྩད་འདྲི་བྱས་ཆོག་པ་མ་ཟད། གྱོད་དོན་སྒྲུབ་པའི་གོ་རིམ་ལ་རྗེས་འདེད་རྒྱུས་ལོན་དང་། བསམ་ཚུལ་བསམ་འཆར་སོགས་བཏོན་ཆོག་པ་བཅས་སྣོད་བཅུད་ཁོར་སྲུང་གི་ལས་ཞུགས་པ་དང་ལྟ་སྐུལ་པར་བྱས་ཆོག
མི་དམངས་མང་ཚོགས་ཀྱི་སྣོད་བཅུད་ཁོར་ཡུག་ལ་དོ་ཁུར་བྱེད་ཚུལ་ཉིན་རེ་བཞིན་ཇེ་ལེགས་སུ་འགྲོ་བ་དང་བསྟུན་ནས་ཁོར་ཡུག་གི་གནད་དོན་ཞུ་གཏུག་ཐེར་འདོན་བྱེད་པ་དེ་མི་དམངས་མང་ཚོགས་ཀྱིས་གམ་དུ་བྱུང་བའི་ཁོར་ཡུག་གནད་དོན་ཐག་གཅོད་ཀྱི་ཐབས་ལམ་གཙོ་བོར་གྱུར་ཡོད། སྣོད་བཅུད་ཁོར་ཡུག་སྐོར་གྱི་གནད་དོན་ཞུ་གཏུག་ཐེར་འདོན་དང་དང་ལེན་བྱེད་ཆེད་དུ་བཙུགས་པའི་སྡིངས་ཆ་དེས་ཟི་ལིང་གྲོང་ཁྱེར་གྱི་སྣོད་བཅུད་ཁོར་ཡུག་གི་ལས་ཀའི་ནང་རྐྱེན་ལམ་ལུགས་སྔར་བས་འཐུས་སྒོ་ཇེ་ཚང་དུ་བཏང་ཞིང་། མང་ཚོགས་ཀྱི་ཐེར་འདོན་དང་དེ་དང་ལེན། ལས་ཀའི་འགན་འཁྲི་ཇེ་དྲག དོན་དངོས་རྩད་གཅོད་འགན་ལེན་ཐུབ་པ་བཅས་ལ་སྟབས་བདེ་བསྐྲུན་ཡོད། ལྷག་པར་དུ་དུས་གཏན་འཁེལ་ལྟར་བསྐྱར་ཞིབ་དང་གོ་རིམ་ཧྲིལ་བོར་རྗེས་འདེད་སྐུལ་སྒྲུབ་བྱེད་པ་དང་། དེའི་ལམ་ནས་མང་ཚོགས་ཀྱིས་ཞུ་གཏུག་བྱས་པའི་གནད་དོན་འཕྲལ་མྱུར་ཐག་གཅོད་དང་། ཐག་བཅད་རྗེས་སུ་གནད་དོན་ཡང་བསྐྱར་མི་འབྱུང་བར་འགན་ལེན་བྱེད་ཐུབ་པ་བཅས་མི་དམངས་མང་ཚོགས་ལ་འཚོ་སྡོད་ཁོར་ཡུག་དེ་བས་མཛེས་སྡུག་ལྡན་པ་ཞིག་བསྐྲུན་ཐུབ་པ་རེད།
ལོ་ཙཱ་བ། ཁོན་ཐར་འཚོ།


text:
བོད་ཀྱི་ས་བྱི་ཞི་རྒོལ་ཆེན་མོར་རྗེས་དྲན་གྱི་རྐང་འཁོར་སྐོར་བསྐྱོད།
ཟླ་འདིའི་ཚེས་༨ ཉིན་བོད་ཀྱི་གཞུང་འབྲེལ་མ་ཡིན་པའི་ཚོགས་པ་བཞིའི་གོ་སྒྲིག་འོག དྷ་ས་མེག་གྷན་ནས་ནོར་གླིང་བར་དུ་རྐང་འཁོར་སྐོར་བསྐྱོད་ཀྱི་ལས་འགུལ་ཞིག་སྤེལ་སོང་ལ། ༢༠༠༨ ལོར་བོད་ཀྱི་ས་བྱི་ཞི་རྒོལ་ཆེན་མོ་བྱུང་ནས་ལོ་༡༠ འཁོར་བ་དང་། བོད་མིའི་ཁྲག་དང་མིག་ཆུ་འགེབས་བྱེད་ཀྱི་པེ་ཅིང་ཨོ་རྩལ་འགྲན་ཚོགས་ཐེར་འདོན་ཆེད་དུ་ཡིན་སྐོར་བརྗོད་འདུག
ལས་འགུལ་དེ་བོད་ཀྱི་གཞུང་འབྲེལ་མ་ཡིན་པའི་ཚོགས་པ་བུད་མེད་ཚོགས་པ་དང་། མང་གཙོ་ཚོགས་པ། དགུ་བཅུ་གསུམ་ལས་འགུལ་ཚོགས་པ། བོད་རང་བཙན་སློབ་ཕྲུག་ཚོགས་པ་བཅས་ཀྱིས་གོ་སྒྲིག་བྱས་ཡོད་པ་དང་། རྐང་འཁོར་ལས་འགུལ་ནང་ཞུགས་མཁན་བོད་མི་དང་རྒྱ་གར་བོད་དོན་རྒྱབ་སྐྱོར་བ་སུམ་ཅུ་ལྷག་མཉམ་ཞུགས་བྱས་ཡོད་པ་རེད།
ལས་འགུལ་ནང་ཞུགས་མཁན་པདྨ་ལ་གསར་འགོད་པས་བཅར་འདྲི་བྱས་པར། ཁོང་གིས། “བོད་ནང་དུ་རྟ་ཞོན་ནས་ངོ་རྒོལ་ལས་འགུལ་སྤེལ་གྱི་འདུག འདིར་རྟ་མེད་པས་གཞུང་འབྲེལ་མ་ཡིན་པའི་ཚོགས་པ་ལྔའི་རྐང་འཁོར་ལས་འགུལ་ནང་མཉམ་ཞུགས་བྱས་ཡིན་ལ། ང་རང་ཆུང་ཆུང་སྐབས་བོད་ནས་ཡོང་བ་ཡིན། ༢༠༠༨ ལོར་ངའི་ཕ་གཅིག་མ་གཅིག་གི་སྤུན་མཆེད་གྲྭ་པ་དེ་རྒྱ་ནག་གཞུང་གིས་༢༠༠༨ ལོ་ནས་༢༠༡༩ ལོའི་བར་དུ་བཙོན་འཇུག་ཁྲིམས་ཐག་བཅད་ཡོད་པ་རེད། ངའི་ཕ་ཡུལ་ཨ་མདོ་རྔ་པར་རྒྱ་ནག་གཞུང་གིས་དམ་དྲག་ཞེ་དྲག་ཡོད་པ་ཤེས་ཀྱི་ཡོད་ལ། བོད་ནང་དུ་སོང་ནས་གང་ཡང་བྱེད་མི་ཐུབ་པས་འདིར་ལས་འགུལ་ནང་མཉམ་ཞུགས་བྱས་པ་ཡིན་”ཞེས་གསུངས་སོང་།
ཉིན་དེར་གོ་སྒྲིག་པ་ཚོགས་པ་ཁག་གིས་༢༠༠༨ ལོར་བོད་མི་ཚོས་རྒྱ་ནག་གི་དབང་བསྒྱུར་ལ་ངོ་རྒོལ་བྱས་པར་རྒྱ་གཞུང་གིས་དྲག་གནོན་ཤུགས་བྱས་པའི་སྐོར་ལ་གསར་འགོད་གསལ་བསྒྲགས་ཤིག་སྤེལ་བའི་ནང་། “༢༠༡༨ ལོ་ནི་༢༠༠༨ ལོར་བོད་ས་ཡོངས་སུ་ས་བྱི་ཞི་རྒོལ་ཆེན་མོ་བྱུང་ནས་མི་ལོ་ཧྲིལ་པོ་༡༠ འཁོར་བའི་དུས་དྲན་གྱི་ཉིན་མོ་ཡིན་པ་དང་། ལོ་དེའི་ཕྱི་ཟླ་༣ ཚེས་༡༠ ཉིན་བོད་ཀྱི་རྒྱལ་ས་ལྷ་ས་ནས་འགོ་འཛུགས་ཀྱིས་བོད་མདོ་དབུས་ཁམས་གསུམ་ཁྱོན་ཡོངས་སུ་ཞི་རྒོལ་བྱུང་བ་དང་། ཞི་རྒོལ་གྱེན་ལངས་དེ་ནི་༡༩༥༩ ལོའི་གྱེན་ལངས་བྱུང་ཚུན་ནས་གཞི་རྒྱ་ཆེ་ཤོས་དང་། དུས་ཡུན་རིང་ཤོས། མི་གྲངས་མཉམ་ཞུགས་བྱེད་ཚད་མང་ཤོས་ཀྱི་ལས་འགུལ་ཞིག་ཡིན་པ་རེད་”ཅེས་འཁོད་འདུག
གསར་འགོད་གསལ་བསྒྲགས་དེའི་ནང་འཁོད་དོན། “༢༠༠༨ ལོའི་ཕྱི་ཟླ་༨ ཚེས་༨ ཉིན་རྒྱ་ནག་པེ་ཅིང་དུ་རྒྱལ་སྤྱིའི་ཨོ་རྩལ་འགྲན་ཚོགས་འཚོགས་ཡོད་པ་དང་། ཨོ་རྩལ་འགྲན་ཚོགས་འཛམ་གླིང་ཐོག་ཕན་ཚུན་འདྲ་མཉམ་དང་འཆམ་མཐུན་གྱི་རྣམ་པ་གསར་པ་ཞིག་གི་ཕྱོགས་སུ་མདུན་བསྐྱོད་བྱེད་པའི་རྒྱལ་སྤྱིའི་རང་བཞིན་ལྡན་པའི་ལུས་རྩལ་འགྲན་ཚོགས་ཞིག་ཆགས་ཡོད་ལ། སྐབས་རིམ་བྱུང་གི་རྩེད་འགྲན་ཚོགས་ཡུལ་གྱི་རྒྱལ་ཁབ་ཚོས་ཀྱང་ཨོ་རྩལ་འཆམ་མཐུན་དང་འདྲ་མཉམ་གྱི་རྩ་དོན་དམ་བཅའ་ཡིད་ལ་བཅངས་ནས་སོ་སོའི་རྒྱལ་ཁབ་ནང་མི་རིགས་ཕན་ཚུན་འདྲ་མཉམ་དང་། མང་གཙོ། རང་དབང་། ཁྲིམས་སྐྱོང་། འགྲོ་བ་མིའི་ཐོབ་ཐང་སོགས་ཀྱི་ཐད་ཡར་རྒྱས་དང་འགྱུར་བ་ཧ་ཅང་ཆེན་པོ་གཏོང་བཞིན་ཡོད་ཀྱང་། ལོ་དེར་རྒྱ་ནག་གཞུང་གིས་རྩེད་འགྲན་གྱི་རྩ་དོན་དང་དམ་བཅའ་ཡོངས་སུ་རྩིས་མེད་རྡོག་རོལ་བཏང་ནས་བོད་མིའི་འཚེ་མེད་ཞི་བའི་འཐབ་རྩོད་ལ་ཕྱོགས་ཡོངས་དང་ཁྱོན་ཡོངས་ནས་དྲག་གནོན་བྱས་པ་མ་ཟད། ལྕགས་འཁྲབ་འཁོར་ལོ་སོགས་བཏང་བའི་དམག་དོན་གྱི་ཐོག་དྲག་ཆས་སྤྲད་དེ་སྐབས་ཤིག་རིང་བོད་ཀྱི་མདོ་དབུས་ཁམས་གསུམ་ཡོངས་རྫོགས་དམག་དཔུང་གིས་ཁ་ལོ་བསྒྱུད་ཡོད་”ཅེས་སོགས་འཁོད་འདུག
“ཞིབ་འཇུག་སྙན་ཐོ་ཁག་ནས་ཤེས་རྟགས་བྱུང་བ་ལྟར་ན། མ་མཐར་ཡང་སྐབས་དེར་བོད་མི་༢༢༥ ཙམ་གྱི་ཚེ་སྲོག་ཤོར་བ་དང་། ༦༨༠ ལྷག་ཙམ་འཇུ་བཟུང་། ༥༡༠ ལ་དུས་བཀག་ཁྲིམས་ཐག་བཅད་ཡོད་”ཅེས་འཁོད་འདུག
དེ་བཞིན་ཉིན་དེར་རྒྱ་གར་གྱི་རྒྱལ་ས་ལྡི་ལི་ཡང་རྐང་འཁོར་སྐོར་བསྐྱོད་ཀྱི་ལས་འགུལ་སྤེལ་ཡོད་པ་རེད།།
གསར་འགོད་པ་ཆོས་ཉིད་འོད་ཟེར།


text:
གླེང་གཞི།
མི་རིགས་སློབ་གསོའི་བྱ་བཞག་ལ་ངེས་པ་དོན་གྱིས་ཕན་ནུས་བླ་ལྷག་ཕུལ་འདོད་ཆེ་བ་ནི་མི་རིགས་ཀྱི་སྐད་ཡིག་སློབ་ཁྲིད་གནང་མཁན་གྱི་དགེ་རྒན་རེ་རེའི་སློབ་གསོ་དང་སློབ་ཁྲིད་ཀྱི་བྱ་བའི་དམིགས་འབེན་དང་མི་ཚེ་རིང་མོའི་ཕུགས་བསམ་ཡིན་སྲིད་ལ། འདི་ལ་སྔར་བྱས་ཀྱི་བྱ་བའི་ཉམས་མྱོང་གང་མང་སྔོན་དུ་སོང་ཞིང་མ་འོང་བའི་འཆར་གཞི་སྣ་ཚོགས་པ་རྗེས་སུ་ཁྲིད་དེ། མི་རིགས་སློབ་གསོའི་བྱ་བཞག་ལ་དགེ་རྒན་ཚོས་རང་གི་ནུས་པའི་སྲིད་ཞུ་གང་ནུས་སྒྲུབ་བཞིན་པ་དང་སྒྲུབ་འདོད་མངའ་བ་ནི་གདོན་མི་ཟ།
མི་རིགས་ཀྱི་སློབ་གསོའི་བྱ་བའི་འཕེལ་རྒྱས་དང་ཉམས་རྒུད་ནི་མི་རིགས་ཤིག་གི་འཕེལ་རྒྱས་དང་ཉམས་རྒུད་ཡིན་ཟེར་ཡང་མི་ཆོག་པ་གང་ཡང་མེད་དེ། ཆེ་བ་རྒྱལ་ཁབ་ནས་ཆུང་བ་མི་རིགས་དབར་གྱི་འཕེལ་རྒྱས་ཀྱི་འགག་རྩ་ནི་གཙོ་བོ་སློབ་གསོ་ཡིན་ལ། ཉམས་རྒུད་ཀྱི་གཞི་རྩའང་གཙོ་བོ་སློབ་གསོ་ལ་རག་ལས་ཡོད་པ་སྔོན་གྱི་མཁས་པ་ཚོའི་ཞལ་དུ་གདམས་ཤིང་ད་ལྟའི་ཤེས་ཡོན་པ་ཚོས་བློ་ཁ་གཅིག་ལྕོགས་སུ་ཕྱོགས་ཡོད་པ་ཞིག་རེད་འདུག མི་རིགས་ཀྱི་དར་རྒུད་སློབ་གསོ་ལ་རག་ལས་ཤིང་སློབ་གསོའི་དར་རྒུད་ནི་ཅི་ཞིག་ལ་རག་ལས་ཡོད་པ་དང་། དགེ་རྒན་ཞེས་པའི་ལས་རིགས་འདིའམ་དགེ་རྒན་གྱི་མཚན་བྱང་བཟུང་ཡོད་མཁན་གྱི་མི་ཚོས་དོན་དུ་མི་རིགས་ཀྱི་སློབ་གསོ་ལ་ཤུགས་རྐྱེན་གང་འདྲ་ཞིག་ཐེབས་བཞིན་ཡོད་པ། ད་དུང་དགེ་རྒན་ཞེས་པ་ནི་མི་རིགས་ལ་མཚོན་ན་ཅི་འདྲ་གལ་ཆེ་ཚུལ། དགེ་རྒན་གྱི་བྱ་བའི་ནང་དོན་དང་བྱ་བ་བྱེད་སྟངས་སོགས་ཀྱིས་སློབ་མ་དང་། ཡང་ན་མི་རིགས་ཀྱི་སློབ་གསོའི་བྱ་བར་ཤུགས་རྐྱེན་གང་འདྲ་བ་ཞིག་ཐེབས་བཞིན་པ་སོགས་ནི། མི་ཀུན་གྱིས་དོ་སྣང་བྱ་དགོས་ཡུལ་ཅིག་དང་དེ་ལ་སེམས་ཁྲལ་ཡང་བྱེད་པའི་འོས་འགན་ཡོད་དགོས་པ་ཞིག་རེད།
ངས་འདི་ནས་དམ་པ་གོང་མའི་མཛད་པ་དཔེ་རུ་བླངས་ཤིང་ད་ལྟའི་མི་ཡི་བྱེད་ལུགས་དོན་དུ་དྲང་སྟེ། ཅི་ནས་ཀྱིས་འདིའི་སྐོར་ལ་དཔྱད་པ་རག་ཙམ་ཞིག་སྤེལ་འདོད་པ་དག གཙོ་བོ་ཕྱོགས་བཞི་རུ་དབྱེ་སྟེ་བརྗོད་པར་བྱ་སྟེ།
དང་པོ། སློབ་གསོའི་དར་རྒུད་ནི་ཅི་ཞིག་ལ་རག་ལས་ཡོད།
ཆག་འཇིག་གམ་ཉམས་རྒུད་ཅེས་པ་ནི་བྱ་ལས་གང་ཞིག་ལ་མཚོན་ནས་བཤད་ནའང་ཧ་ཅང་དོ་སྣང་ཆེ་བའི་ཡུལ་དང་དོ་སྣང་སྤྲོད་དགོས་པའི་རིགས་སུ་འགི དགོས་སུ་རྒྱལ་ཁབ་ཅིག་གམ་མི་རིགས་ཤིག་གི་ཆག་འཇིག་གམ་རྒྱལ་ཁབ་བམ་མི་རིགས་ཤིག་གི་ཉམས་རྒུད་ལ་འགྲོ་བ་མི་སྤྱི་ཡིས་ཧ་ཅང་དོ་སྣང་ཆེན་པོ་བྱེད་སྲིད་པ་རྒྱུན་ལྡན་གྱི་འགྲོ་བ་མི་ཀུན་ལ་གསལ། དེ་བས་ཀྱང་མི་རིགས་ཤིག་གི་ཆག་འཇིག་གམ་མི་རིགས་ཤིག་གི་ཉམས་རྒུད་ནི་སྤྱིར་བཏང་དུ་མི་རིགས་དེ་ཡི་མི་ཀུན་གྱིས་ཧ་ཅང་དོ་སྣང་བྱ་བའི་ཡུལ་ཅིག་ཏུ་ཆགས་འདུག རྒྱལ་ཁབ་བམ་མི་རིགས་ཤིག་གི་ཆག་འཇུག་གམ་ཉམས་རྒུད་ཀྱི་གཞི་རྩ་དེ་གཙོ་བོ་སློབ་གསོ་ལ་རག་ལས་ཤིང་སློབ་གསོའི་དར་རྒུད་ནི་དོན་དུ་ཅི་ཞིག་ལ་རག་ལས་ཡོད་ཟེར་ན། དེ་ནི་རྒྱབ་ཁབ་དང་མི་རིགས་དེ་ཡི་སྐད་དང་ཡི་གེ་ལ་རག་ལས་ཤིང་། སྐད་དང་ཡི་གེ་ཡི་ཆག་འཇིག་ནི་སྐད་ཡིག་དགེ་རྒན་དང་འབྲལ་ཐབས་མེད་པ་ཞིག་རེད། དེའི་ཕྱིར། ངས་ངེས་པར་དུ་སློབ་གསོའི་དར་རྒུད་ནི་སྐད་ཡིག་དགེ་རྒན་ལ་རག་ལས་ཡོད་ཅེས་བློ་བརྟན་འགྱུར་མེད་ཀྱིས་བཤད་པ་ཡིན། སྤྱིར་དགེ་རྒན་ཞེས་པའི་ལས་རིགས་ལ་འཐབ་པའི་མི་ཚོའི་ཕྲག་སྟེང་དུ་འགྲོ་བ་མིའི་རིགས་ཀྱི་ནང་སེམས་ཀྱི་བསམ་བློ་དང་ཤེས་རིག་གི་འགན་འཁྲི་ཧ་ཅང་ཆེན་པོ་ཞིག་ཁུར་ཡོད་དེ། དགེ་རྒན་གྱིས་མིའི་རིགས་ཀྱི་སྤྱི་ཚོགས་ལ་ཤུགས་རྐྱེན་ཆེས་ཆེ་བ་འདོན་བཞིན་ཡོད་ཅིང་མིའི་རིགས་ཀྱི་ལམ་སྟོན་གྱི་སྒྲོན་མེར་ཡང་ངོས་འཛིན་བྱས་ཡོད་པ་མ་ཡིན། ངའི་བསམ་ཚུལ་འདི་ལ་མི་མཐུན་པའི་ཕྱོགས་གང་མང་བོ་ཞིག་འབྱུང་སྲིད་པ་ངས་ཀྱང་ལོས་ཤེས་མོད། བྱ་བའི་གཙོ་ཕལ་དང་ཆེ་ཆུང་གི་དབྱེ་འབྱེད་གསལ་བའི་གནས་ཚུལ་འོག་ཏུ། ངས་རང་གི་འདོད་ཚུལ་འདི་ལ་གནས་ལུགས་འགང་ཆེན་ཞིག་ཡོད་སྲིད་པར་ཡིད་ཆེས་ཆེན་པོ་བྱས་ཡོད། མི་རིགས་གང་དེའི་སྐད་ཡིག་གི་གནས་སྟངས་དེ་མི་རིགས་དེ་ཡི་སྐད་ཡིག་གི་དགེ་རྒན་ཀུན་དང་འབྲེལ་བ་དམ་ཟབ་ཡོད་ཅིང་མི་རིགས་ཀྱི་སྐད་ཡིག་གི་གནས་སྟངས་དེ་དོན་དུ་མི་རིགས་ཀྱི་རིག་གནས་ཀྱི་གནས་སྟངས་དང་ཡང་འབྲལ་ཐབས་མེད།
གཉིས་པ། དགེ་རྒན་ཞེས་པའི་ལས་རིགས་འདིའམ་དགེ་རྒན་གྱི་མཚན་བྱང་བཟུང་ཡོད་མཁན་གྱི་མི་ཚོས་དོན་དུ་མི་རིགས་ཀྱི་སློབ་གསོ་ལ་ཤུགས་རྐྱེན་གང་འདྲ་ཞིག་ཐེབས་བཞིན་ཡོད།
དགེ་རྒན་གྱིས་མི་རིགས་ཤིག་གི་རིག་གནས་ཀྱི་ཆུ་རྒྱུན་མུ་རུ་མཐུད་ཡོད་ཅིང་མི་རིགས་ཤིག་གི་སློབ་གསོའི་དར་ཆ་བརྟན་པོར་སྒྲེང་ཐུབ་ཀྱིན་ཡང་ཡོད། དེ་ཡང་གཙོ་བོ་མི་རིགས་དེ་ཡི་དར་རྒུད་ཀྱི་སྲོག་རྩ་སྟེ་སློབ་གསོའི་རྩ་བར་གྱུར་བའི་སྐད་དང་ཡི་གེར་བདག་འཛིན་དམ་པོ་བྱས་ཡོད་པ་ཡིན། ང་ཚོས་དཔེ་གཞན་ལ་བླངས་ནས་གླུ་རང་ལ་ལེན་པའི་ངང་ཚུལ་འཛུན་དགོས་དོན་མེད་དེ་ང་ཚོས་དཔེ་རང་ལ་བླངས་ནས་གླུ་གཞན་ལ་ལེན་ཅི་ཐུབ་ཀྱི་བྱ་བར་བརྩོན་ན་འགྲིག དེ་ན་ང་ཚོ་བོད་མི་རིགས་ཀྱི་དགེ་རྒན་དག་ནི་དོན་དུ་ང་ཚོ་བོད་མི་རིགས་དང་བོད་མི་རིགས་ཀྱི་སློབ་གསོའི་བྱ་བར་འབྲེལ་བ་གང་འདྲ་ཞིག་དང་དགེ་རྒན་གྱིས་ང་ཚོ་བོད་མི་རིགས་ཀྱི་སྤྱི་ཚོགས་ལ་ཤུགས་རྐྱེན་གང་འདྲ་ཞིག་ཐེབས་བཞིན་པར་བསམ་གཞིག་ཅིག་བྱས་ན།
དགེ་རྒན་གྱིས་སྐད་ཡིག་ཅིག་གི་འཆི་གསོན་ལ་འགན་ཁུར་ཡོད་ཅིང་རྗེས་རབས་པ་རེ་རེའི་རྒྱུད་ལ་མི་རིགས་རང་ཉིད་ཀྱི་རང་སྐད་གཙང་མ་དང་རང་ཡིག་རྣལ་མ་འཇོག་བཞིན་ཡོད། དེ་ཡང་གཙོ་བོ་མི་རིགས་རང་ཉིད་ཀྱི་ཚེ་སྲོག་ལ་སྲུང་སྐྱོབ་ཐུབ་བཞིན་པ་དང་མི་རིགས་རང་ཉིད་ཀྱི་ལས་དབང་ལ་མི་རིགས་དེའི་མི་རང་ཉིད་ཀྱིས་ཁ་ལོ་བསྒྱུར་ཐུབ་བཞིན་པ་རེད། “དགེ་རྒན་ནི་མིའི་རིགས་ཀྱི་མུན་པ་སེལ་བའི་སྒྲོན་མེ་ཡིན།” སྐད་ཆ་འདི་ནི་མི་སུས་ཀྱང་མཐོང་ཐོས་སུ་གྱུར་ཡོད་པ་ཞིག་ཡིན། འགྲོ་བ་མིའི་རིགས་ལ་མཚོན་ནས་བཤད་ནའང་དགེ་རྒན་ནི་མ་རིག་པའི་མུན་པ་གསལ་བྱེད་ཀྱི་སྒྲོན་མེར་གྱུར་བས་ན་མི་རིགས་ཤིག་ལ་མཚོན་ནས་བཤད་ན་ནི་དེ་བས་ཀྱང་ངོ་སྟེ། དགེ་རྒན་གྱིས་ནི་མི་རིགས་ཤིག་ལ་ལམ་སྟོན་གནང་ཐུབ་ཅིང་མི་རིགས་དེ་ཡི་མ་རིག་པའི་མུན་པ་སེལ་ཐུབ།
འདི་རུ་བརྗོད་པའི་མུན་པ་དེའང་ངས་ངོས་འཛིན་བྱེད་ཕྱོགས་གཙོ་ཆེ་ཤོས་དེ་ནི་མི་རིགས་དང་ཐ་ན་མིའི་རིགས་ཀྱི་སློབ་གསོའི་བྱ་བའི་ཐད་ཡིན། སློབ་གསོ་ལ་གཙིགས་མཐོང་བྱེད་མཁན་གྱི་མི་རིགས་གང་ནི་འཛམ་གླིང་གི་མི་རིགས་དག་གི་གྲལ་ན་བརྟན་པོ་གནས་ཡོད་ཅིང་། མི་རིགས་སྤྱི་ཡི་འཕེལ་རྒྱས་དེ་ཡང་གཙོ་བོ་སློབ་གསོའི་བྱ་བས་ཤུགས་རྐྱེན་དང་སྐུལ་འདེད་ལ་འབྲལ་ཐབས་མེད་ཅིང་། སློབ་གསོའི་བྱ་བ་ལེགས་པར་འགྲུབ་རྐྱེན་ཡང་དོན་ངོ་མར་མི་རིགས་རང་གི་སྐད་དང་ཡི་གེ་གཉིས་པོ་ལ་གཅེས་སྤྲས་དང་བདག་དམ་ཡག་པོ་འཁྱོང་བས་ཡིན།
དེང་སྐབས་ཀྱི་ང་ཚོ་བོད་མི་རིགས་ཀྱི་སྤྱི་ཚོགས་སུ་དགེ་རྒན་གྱི་བྱ་བ་གཉེར་མཁན་དང་ཡང་ན་དགེ་རྒན་གྱི་མཚན་བྱང་འཛིན་མཁན་ཧ་ཅང་མང་བོ་ཞིག་ཡོད་པ་བརྒྱ་ལྟ་ཀུན་གསལ་དང་། ཁྲི་གདུགས་ཉི་མ་ཡིན་ངེས། དེ་ན་དེ་དག་གི་བྱ་བས་ང་ཚོའི་སྤྱི་ཚོགས་ལ་ཤུགས་རྐྱེན་གང་འདྲ་ཞིག་ཐེབས་བཞིན་པར་བསམ་བློ་ཞིབ་ཏུ་བཏང་ན། མི་ཚོས་ཆེས་ཐོག་མར་རང་གི་དྲིན་ཆེན་གྱི་ཕ་མ་དགེ་རྒན་དུ་བསྟེན་ཅིང་དེ་ནས་རིམ་ཀྱིས་ནར་སོན་པའི་གོ་རིམ་དང་བསྡོངས་ཏེ་ལས་རིགས་འདྲ་མིན་གྱི་དགེ་རྒན་འདྲ་མིན་བསྟེན་ཞིང་དེ་དག་ལས། ཤེས་བྱ་གསར་བ་སྣ་ཚོགས་པ་ཞིག་སོ་སོའི་རང་གི་རྒྱུད་དུ་བླངས། དཔེར་ན་ཕ་མར་བསྟེན་དེ་མི་ཚོའི་གསོན་པའི་ཐབས་དང་འགྲོ་བའི་སྟངས་བསླབས། དེ་ནས་ཀྱང་ལས་རིགས་གཞན་པ་དགེ་རྒན་ཚོའི་མདུན་ནས། མི་ཚོས་འཚོ་ཐབས་གང་ལེགས་ཀྱི་དབྱེ་ཁ་བསལ་ཞིང་བྱ་བའི་བཟང་ངན་དང་ལེགས་ཉེས་ལ་ངོས་འཛིན་ཐོབ། ཚེ་སྲོག་གི་རིན་ཐང་དང་བསམ་བློའི་རིན་ཐང་ལ་གོ་རྟོག་སད་ཅིང་སློབ་པ་དང་སྦྱོང་བའི་བྱ་བ་ཡི་རིན་ཐང་སོགས་རིན་ཐང་སྣ་ཚོགས་པར་ངེས་ཤེས་སམ་ངོས་འཛིན་ཐོབ་ལ་སྟེ། མི་ཚོའི་རང་ངོས་ནས་སོ་སོས་རང་ཉིད་ཀྱི་མི་ཡི་འགྲོ་འདུག་གི་སྤྱོད་ཕྱོགས་བསླབས་ཤིང་། རང་ཉིད་ངོས་ཟིན་པར་གྱུར་རྗེས་འཚོ་བ་རོལ་སྟངས་དང་སྐད་ཆ་བཤད་སྟངས་སོགས་མ་ལུས་པར་དང་དུ་བླངས་པ་ཡིན། མདོར་ན་རང་མགོ་རང་གིས་འཁྱོངས། རང་ལམ་རང་གིས་རྙེད་རག་དབར་དུ་ང་ཚོ་མི་གཅིག་ཀྱང་དགེ་རྒན་གྱི་མཚན་བྱང་ཁུར་མཁན་ཚོ་དང་འབྲལ་མྱོང་ཡོད་མི་སྲིད། འདི་ནི་དགེ་རྒན་ཞེས་པའི་ལས་རིགས་སམ། དགེ་རྒན་གྱི་མཚན་བྱང་ཁུར་མཁན་གྱི་མི་ཚོས་ང་ཚོ་མི་སྒེར་སོ་སོ་ལ་ཐེབས་པའི་ཤུགས་རྐྱེན་ཡིན་ལ། དེ་བཞིན་བྱེད་སྟངས་འདི་ཡིས་ང་ཚོ་མི་སྒེར་གྱི་སློབ་གསོ་དང་མིའི་རིགས་ཀྱི་སློབ་གསོ་ལ་ཡལ་དུ་མི་ཐུབ་པའི་ཤུགས་རྐྱེན་བཞག་ཡོད།
གསུམ། སྐད་ཡིག་དགེ་རྒན་ཞེས་པ་འདི་མི་རིགས་ཤིག་ལ་མཚོན་ན་ཅི་འདྲ་གལ་ཆེ་ཚུལ།
ང་ཚོའི་མི་རིགས་འདི་ཡི་ཁྲིད་བྱར་ཁྱད་མེད་ཀྱི་དགེ་རྒན་བྱ་མའི་མིང་འཛིན་པ་མཐའ་དག་ང་ཚོའི་མི་རིགས་ལ་མཚོན་ནས་བཤད་ན་ནི་རིན་ཆེན་གསེར་ལས་ལྷག་ཅིང་། ཉི་ཟླ་བཞིན་ཏུ་གལ་འགང་ཆེ་མོད། ཡིན་ཡང་ངས་འདི་རུ་དམིགས་ཀྱིས་བརྗོད་དགོས་པའི་སྐད་ཡིག་དགེ་རྒན་ནི་ང་ཚོ་བོད་མི་རིགས་ལ་མཚོན་ནས་བཤད་ན་མེས་པོའི་ལོ་རྒྱུས་ཀྱི་དམུ་ཐག་དང་མཚུངས་ལ། ལུས་ཀྱི་གསལ་བྱེད་ཀྱི་མིག་ཟུང་ལྟ་བུར་ཡང་ཆགས་འདུག དེའི་རྒྱུ་མཚན་གཙོ་བོ་ཡང་ང་ཚོའི་མི་རིགས་ནི་འཇིགས་སུ་རུང་བའི་གཟུགས་མེད་ཀྱི”ཉམས་རྒུད་”ཅིག་དང་གདོང་འཕྲད་ཡོད་ཅིང་། མི་རིགས་ཤིག་གི་འཆི་གསོན་གྱི་ཚེ་སྲོག་གི་དབུགས་རྒྱུན་ཡང་ཉམས་པར་གྱུར་ན། ང་ཚོའི་གཟི་བརྗིད་དང་ལ་རྒྱ། ངོ་སོ་དང་ཁེ་དབང་། འཕེལ་རྒྱུས་དང་འཚོ་གནས་ཐམས་ཅད་ཀྱང་མིང་ཚིག་སྐམ་པོར་གྱུར་བ་མ་ཡིན་ནམ། རང་སྐད་རང་ཡིག་རང་གི་སྲོག་ཏུ་འཛུན་མཁན་གྱི་མི་རིགས་ལ་ད་གཟོད་ཚེ་སྲོག་གི་དཔལ་འབར་ཞིང་མདུན་ལམ་རྒྱ་ཆེ་བ་ཡིན་ལ། མི་རིགས་རང་གི་གཅིག་མཐུན་གྱི་འདུ་ཤེས་དང་ལ་རྒྱ་མ་བོར་བའི་མི་རིགས་དེ་ད་གཟོད་འཛམ་གླིང་གོ་ལ་ཧྲིལ་པོའི་སྟེང་ནས་གཟི་བརྗིད་ཀྱིས་འཚོ་ཐུབ། དུས་རབས་ཀྱིས་ང་ཚོའི་མི་རིགས་ལ་གནད་དོན་རབ་དང་རིམ་པ་སྤྲད་དང་སྤྲོད་བཞིན་པ་ཡིན་ལ། གནད་དོན་འདི་དག་ལ་ང་ཚོས་ཀྱང་གདོང་གཏོད་མ་ཐུབ་ན། ང་ཚོའི་ཤ་རུས་ཀྱི་གསེང་ན་ཞེན་ཆགས་ཅི་འདྲ་ཟབ་མོ་ཞིག་ཡོད་ནའང་རིམ་བཞིན་ཉམས་རྒུད་དང་ཆག་འཇིག་གི་སྣང་ཚུལ་སྐྱ་བོ་དེ་དང་དུ་མི་འདོད་བཞིན་ཏུ་ལེན་དགོས་པར་འགྱུར་བ་ནི་ཆོས་ཉིད་ཡིན།
དེའི་ཕྱིར་ན་རང་མི་རིགས་ཀྱི་སྐད་ཡིག་དགེ་རྒན་དག་ནི་མི་རིགས་འདི་ཉིད་འཇིགས་ཉེན་ལས་སྐྱོབ་མཁན་ཁོ་ནར་གྱུར་ཡོད་ཅིང་། འཁྲིས་ཀྱི་སློབ་མ་རེ་རེའི་རྒྱུད་ལ་རང་སྐད་རང་ཡིག་གི་གོ་ཆ་གྱོན་ཏུ་འཇོག་ཐུབ་པར་བྱ་རྒྱུ་ནི་མི་རིགས་གཞན་དང་རྒྱལ་ཁབ་གཞན་གྱི་རིག་གནས་དང་སྐད་ཡིག་གི་བཙན་འཛུལ་དང་མི་སེལ་སྤེལ་ཡུལ་གྱི་ཁྲོད་དུ་ས་ལ་མི་འགྱེལ་བའི་ཐབས་ཁོ་ན་ཡིན། དེ་བཞིན་རང་མི་རིགས་ཀྱི་སྐད་ཡིག་དགེ་རྒན་ཚོའི་འོས་འགན་ཡང་གཞན་ལས་ལྕི་བ་དང་། ལས་ཀ་ཡང་གཞན་ལས་མང་བ་ཡོད་ལ། བྱས་རྗེས་དང་ངོ་སོ་ཡང་ལས་རིགས་གཞན་གང་ལས་ཀྱང་ཆེ་བ་དང་སྔག་འོས་པའི་གནས་ཀྱང་ཅི་ལ་མིན།
བཞི། སྐད་ཡིག་དགེ་རྒན་གྱི་བྱ་བའི་ནང་དོན་དང་བྱ་བ་བྱེད་སྟངས་སོགས་ཀྱིས་སློབ་མ་དང་། ཡང་ན་མི་རིགས་ཀྱི་སློབ་གསོའི་བྱ་བར་ཤུགས་རྐྱེན་གང་འདྲ་བ་ཞིག་ཐེབས་བཞིན་པ།
འདི་ནི་ངས་འདི་རུ་བརྗོད་འདོད་ཡོད་པའི་བརྗོད་བྱ་དག་ལས་གཙོ་ཤོས་དེ་ཡང་ཡིན་ཏེ། རྒྱལ་ཁབ་དང་མི་རིགས་ཞེས་སྤྱིའམ་ཧྲིལ་པོ་ཞིག་གྲུབ་བྱེད་ནི་བྱེ་བྲག་གི་མི་རེ་རེ་གྱུར་འདུག་ཅིང་། ང་ཚོའི་མི་རིགས་འདི་ཡང་ང་དང་ཁྱེད། ཁོ་དང་ཁོ་མོ་སོགས་མི་རེ་རེ་བ་ཡིན་པས་ན། སྐད་ཡིག་དགེ་རྒན་གྱི་ཁྲིད་སྟེགས་འོག་གི་སློབ་ཕྲུག་རེ་རེ་ནི་ང་ཚོའི་མ་འོང་བའི་མི་རིགས་ཞེས་པའི་སྤྱིའམ་ཧྲིལ་པོ་འདི་གྲུབ་ཀྱི་མི་སྣ་རེ་རེ་ཡིན་པས། སྐད་ཡིག་དགེ་རྒན་ཚོའི་དཔེ་ཆ་མ་ཁྲིད་གོང་དུ་ཁྲིད་སྟེགས་འོག་གི་སློབ་མའི་གལ་ཆེའི་རང་བཞིན་དང་། དགོས་སུ་བོད་ཕྲུག་ཚོའི་ཕྲག་ཏུ་ལྷུང་བའི་མ་འོང་བའི་བྱ་བཞག་ཆེ་འབྲིང་ཆུང་གསུམ་ལ་བསམ་གཞིག་ནན་མོ་གཏོང་དགོས་ཡོད་པར་འདོད།
སྐད་ཡིག་དགེ་རྒན་ཐམས་ཅད་ཀྱིས་ད་སྐབས་ཀྱི་གཅིག་གྱུར་ཀྱི་ཁྲིད་གཞིའི་སློབ་དེབ་གཙོར་བཟུང་ཡོད་ཅིང་ཀྲུང་གོའི་སློབ་གསོའི་ལམ་ལུགས་ལྟར་དུ་རྒྱུགས་འབྲས་དང་སྐར་གྲངས་ཀྱིས་མང་བོ་ཞིག་གི་ཐག་གཅོད་བཞིན་ཡོད་སྲིད་མོད། ཡིན་ཡང་ང་ཚོའི་མི་རིགས་ལ་མཚོན་ན་དཔེ་ཆ་དེ་ཙམ་པོ་མ་ཡིན་གྱི ཐ་ན་འཛམ་གླིང་རིག་གནས་ཀྱི་ཁྲོད་དུའང་འོད་སྟོང་འབར་བའི་དཔེ་ཆ་དང་རིག་གནས་རླབས་པོ་ཆེ་སྣ་ཚོགས་པ་ཡོད་པ་ངས་སངས་རྒྱས་ལ་ཀ་ཁ་མི་དགོས་པ་ཞིག་རེད། དེ་བས་ན་ནོར་བུ་རང་ལ་ཡོད་དུས་ནོར་བའི་ནོར་གོ་ཆོད་པར་བྱ་རྒྱུ་ཧ་ཅང་གལ་ཆེ་བ་ལགས་ན། སློབ་ཁྲིད་བྱེད་པའི་གོ་རིམ་ཁྲོད་དུ་ཁྲིད་གཞིའི་དཔེ་ཆ་ལས་བརྒལ་ཏེ་འོས་འཚམས་ཀྱི་རང་གི་རིག་གནས་ཀྱི་ནང་དོན་གཞན་པ་མང་བོ་ལ་ཕ་བུ་ངོ་འཕྲོད་པར་བྱེད་རྒྱུ་གལ་ཆེ་ཞིང་། གཞན་ཡང་དགེ་རྒན་ནི་རང་བཞིན་གྱིས་སློབ་མའི་མིག་དཔེར་གྱུར་བས་ན། ལྟ་བ་རྟེན་འབྱུང་དང་སྤྱོད་པ་འཚེ་མེད་ཀྱི་འདུ་ཤེས་དེ་དེང་མ་ཞིག་ནས་བྱ་བ་ཕྲན་ཚེགས་རེ་རེ་བ་ནས་སློབ་མའི་རྒྱུད་ལ་ཕྱོགས་འདྲ་མིན་ནས་ཤུགས་རྐྱེན་ཐེབས་ཅི་ཐུབ་བྱ་རྒྱུའི་བསམ་བློ་མངའ་བ་ཡང་ཧ་ཅང་འགངས་ཆེན་རེད་སྙམ། མ་གཞི་ནས་རླབས་ཆེན་དང་གཟི་བརྗིད་ཀྱི་བྱ་ནི་ཆུང་ཆུང་ཞིག་ནས་བཟུང་སྟེ་རིམ་གྱིས་ཆེར་གྱུར་ཅིང་། མཐར་མི་ཚོས་སེམས་ཀྱི་མཐོ་སར་འཇོག་ངེས་པ་ཞིག་རེད་འདུག
སློབ་མས་རྒྱུགས་འབྲས་ཡག་པོ་ཞིག་ལོན་མིན་དགེ་རྒན་ལ་རག་ལས་པ་བཞིན། སློབ་མའི་མི་གཞི་དང་ཀུན་སྤྱོད་ཡག་པོ་ཡོང་མིན་ཡང་། དགེ་རྒན་ལ་འབྲེལ་བ་མེད་པ་ཞིག་ནི་ཏན་ཏན་རེད་མི་འདུག རང་གཞན་ཀུན་གྱིས་རང་གི་སློབ་མའི་དུས་སྐབས་ལ་ཕྱིར་རྟོག་ཅིག་བྱས་ན། སློབ་མའི་དུས་སྐབས་སུ་དགེ་རྒན་དེ་ཚོའི་ལས་ཀར་སྨོན་པ་དང་དེ་དག་གི་བྱ་བྱེད་གང་ལ་ལད་མོར་སྤྲོ་བ་ནི་རྒྱུན་ལྡན་ཞིག་རེད་འདུག་ཅིང་། དགོས་སུ་ད་སྐབས་ཀྱི་དུས་ཚོད་འདི་ནི་ལོ་རྒན་གཞོན་མེད་པར་ཀུན་གྱིས་བྱ་བ་དང་སྤྱོད་པར་བཟང་ངན་གྱི་དབྱེ་བ་མི་འབྱེད་པར། ཐམས་ཅད་ལད་མོའི་རང་བཞིན་ཅན་ཞིག་ཏུ་འགྱུར་བཞིན་པས། དགེ་རྒན་གྱིས་སློབ་ཁྲིད་ལེགས་པོ་ཞིག་འཁྱོངས་རྗེས་གཞན་ཡང་ཀུན་སྤྱོད་དང་བསམ་བློ། འདུ་ཤེས་ལ་སོགས་པ་ཐམས་ཅད་ལ་ཅི་ཐུབ་ཀྱིས་ཟབ་ནན་བྱས་ན་འགྲིག་པར་བསམ། འདི་དག་ཐམས་ཅད་ཀྱི་རྒྱུ་མཚན་གཅིག་པོ་ནི། ཁྱེད་ཀྱི་སློབ་མ་རེ་རེ་ནི་ང་ཚོའི་མ་འོང་བའི་མི་རིགས་ཞེས་པའི་ཧྲིལ་པོ་འདི་གྲུབ་བྱེད་ཀྱི་བྱེ་བྲག་གི་མི་སྣ་རེ་རེ་ཡིན་པས་སོ།
༼གསལ་བཤད། ངས་ནི་རང་གི་བསམ་བློ་ནང་དུ་བཀུག་ནས་རང་གི་ཡོན་ཚད་ཙམ་པོས་གནས་ལུགས་ཏོག་ཙམ་འདུག་པར་འདོད་པ་ཐམས་ཅད་ཇི་བཞིན་ཏུ་རྩོམ་ཐུང་འདིར་བྲིས་པ་ལས། རང་ཉིད་ནི་དགེ་རྒན་ཅེས་པའི་བྱ་བ་འདི་ལ་ད་ལོ་སོ་མར་བུད་པ་དང་། ད་སྐབས་ད་རུང་དངོས་སྦྱོང་སློབ་མ་ཙམ་ཞིག་ལས་ཅི་ཡང་མིན་ལ། ནམ་རྒྱུན་སྙན་ངག་ཐུང་ཐུང་ཙམ་རེ་འབྲི་ཁལ་བྱེད་པ་ལས། དཔྱད་རྩོམ་སོགས་མང་བོ་ཞིག་ནི་ལར་ནས་ཀྱང་འབྲི་ཐུབ་ཀྱིན་མེད། ད་དུང་བྱ་བར་ཉམས་མྱོང་མེད་། ཤེས་ཡོན་དེ་བས་དབུལ་བས་ན། མ་ཡོང་མ་འཁྱོངས་ས་ཅི་ཡོད་ཐམས་ཅད་ལ་བཟོད་གསོལ་ཞུ་ཞེས་པ་ལགས་སོ། ཨོ། ད་རུང་ང་སྐད་ཡིག་དགེ་རྒན་ཡང་མིན།༽
གསལ་འདེབས། རྩོམ་འདིའི་པར་དབང་ངེད་བཙན་པོ་ཚང་ལ་དབང་བས་ཆོག་མཆན་མ་ཐོབ་པར་གང་འདོད་དུ་བརྒྱུད་འགོད་བྱེད་མི་ཆོག
རྩོམ་ཁུངས། བཙན་པོ་ཚང་།
རྩོམ་འདིའི་སྦྲེལ་ཐག http://www.tsanpo.com/debate/25045.html


text:
བྱམས་མའི་སྙིང་ཐིག་ལས་དྲི་བ་འགའ།
རྩོམ་བྲིས་པ། རྩོམ་སྒྲིག་པ། དྲི་བ་གཏོང་མཁན། ཨར་ལྟ་བླ་མ།
དྲི་བ། མཁའ་འགྲོ་ཤེས་རབ་བློ་འཕེལ་གྱི་སྙན་བརྒྱུད་བྱམས་མའི་སྙིང་ཐིག་ལས། “ལྗགས་ཀྱི་ཡེ་ལས་སྤྲུལ་སྐུ་རྣམ་གཉིས། ། ”ཞེས་དང་། “ སྙན་གཉིས་འདུ་འདུ་རྫོགས་སྐུ་རྣམ་གཉིས། ། ” ཞེས་པ་དང་། “ སྤྱན་གཉིས་སྭཧཱ་བོན་སྐུ་རྣམ་གཉིས། ། ” ཞེས་གསུངས་པའི་སྤྲུལ་སྐུ་རྣམ་གཉིས་དང་། རྫོགས་སྐུ་རྣམ་གཉིས། བོན་སྐུ་རྣམ་གཉིས་གང་ཡིན་ནམ།
ལན། མཁའ་འགྲོ་ཤེས་རབ་བློ་འཕེལ་གྱི་སྙན་བརྒྱུད་བྱམས་མའི་སྙིང་ཐིག་ལས། “ལྗགས་ཀྱི་ཡེ་ལས་སྤྲུལ་སྐུ་རྣམ་གཉིས། །” ཞེས་པ་ནི། སྤྱིར་བྱམས་མ་ཆེན་མོའི་སྔགས་བསྟོད་ཀྱི་སྐབས་སུ་གཞུང་འདི་ཉིད་འབུམ་དང་གཟུངས། མདོ་གསུམ་གྱི་དབང་དུ་འཆད་ཡོད་པའི་སྐབས་འདི་ནི་འབུམ་གྱི་དབང་དུ་ཡིན་ལ། དེའང་བྱམས་མ་ཆེན་མོའི་སྔགས་བསྟོད་ལས། “མ་ཅིག་སྤུལ་སྐུའི་ལམ་འབྲས་ཉིད་ནི། །” ཞེས་དང་། “ ཧི་ནི་སྤྲུལ་སྐུ་རིག་པའི་ཁམས་ཉིད།” ཅེས་པའི་སྐབས་སུ། ༸༽ཀུན་མཁྱེན་ཉི་མ་བསྟན་འཛིན་གྱིས་མཛད་པའི་ (ཀུན་སྐྱོབས་བྱམས་མ་སྔགས་བསྟོད་ཀྱི་ཚིག་དོན་མདོ་ཙམ་བསྟན་པའི་སྡུད་འགྲེལ་ཐར་ལམ་ཐེམ་སྐས) ཀྱི་གཞུང་བབས་ལ་དཔྱད་ན། དེ་ཉིད་ལས། མ་ཡི་ས་བོན་ནི། འབུམ་ལྟར་ན། ཀུན་གྱི་མ་གཅིག་སོ་སོར་གསལ་བའི་ཁམས་སྤྲུལ་སྐུའི་ལམ་གྱི་འབྲས་བུར་བསྟན་པའི་ཡུམ་ཉིད། ” ཅེས་པས་སོ་སོར་གསལ་བའི་ཁམས་ཀྱི་སྤྲུལ་སྐུ་དང་། ཡང་དེ་ཉིད་ལས། “ཧི་ཡི་ས་བོན་ནི། འབུམ་ལྟར་ན། སྤྲུལ་པའི་སྐུ་རང་རིག་པའི་ཁམས་ཉིད་དུ་བསྟན་པའི་ཡུམ་མོ། ” ཞེས་པས་རང་རིག་པའི་ཁམས་ཀྱི་སྤྲུལ་སྐུ་སྟེ་ “ སྤྲུལ་སྐུ་རྣམ་གཉིས་ ” ཞེས་གསུངས་པ་ཡིན།
ཡང་བྱམས་མའི་སྙིང་ཐིག་ལས། “།སྙན་གཉིས་འདུ་འདུ་རྫོགས་སྐུ་རྣམ་གཉིས། །” ཞེས་པ་ནི། བྱམས་མ་ཆེན་མོའི་སྔགས་བསྟོད་ལས། “མ་མཆོག་ཚད་མེད་རྫོགས་སྐུ་ཆེན་མོ། །” ཞེས་དང་། “དེ་དོན་རྫོགས་སྐུ་རྟོགས་པའི་ཡེ་ཤེས། །” ཞེས་པའི་སྐབས་སུ། གོང་ལྟར་འགྲེལ་ལས། “འབུམ་ལྟར་ན། མ་མཆོག་སྣང་བའི་ཁམས་ཚད་མེད་བཞི་ལྡན་ལོངས་སྤྱོད་རྫོགས་པའི་སྐུ་ཡི་ཡུམ་ཆེན་མོ། ”ཞེས་པས་སྣང་ཁམས་ཀྱི་རྫོགས་སྐུ་དང་། ཡང་དེ་ཉིད་ལས། “དེ་ཡི་ས་བོན་ནི། འབུམ་ལྟར་ན། སྟོང་པ་ཉིད་ཀྱི་ཁམས་དོན་དམ་མཚན་མ་དངོས་པོ་མེད་པར་རྫོགས་སྐུར་རྟོགས་པའི་ཡེ་ཤེས་སུ་བསྟན་པའི་ཡུམ་མོ།” ཞེས་པས་སྟོང་ཁམས་ཀྱི་རྫོགས་སྐུ་སྟེ་“ རྫོགས་སྐུ་རྣམ་གཉིས་” ཞེས་གསུངས་པ་ཡིན།
ཡང་བྱམས་མའི་སྙིང་ཐིག་ལས། “སྤྱན་གཉིས་སྭཧཱ་བོན་སྐུ་རྣམ་གཉིས། །” ཞེས་པ་ནི། སྔགས་བསྟོད་ལས། “མ་ནི་སྐྱེ་མེད་གདོད་དག་བོན་སྐུ། །” ཞེས་དང་། “བ་ནི་འགག་མེད་བོན་སྐུའི་རྩལ་མཆོག །” ཅེས་པའི་སྐབས་སུ། འགྲེལ་ལས། “མ་ནི་འབུམ་ལྟར་ན། སྐྱེ་མེད་གདོད་དག་སྲིད་ཁམས་བོན་སྐུར་བསྟན་པའི་ཡུམ་དང༌།” ཞེས་པས་སྲིད་ཁམས་བོན་སྐུ་དང་། ཡང་དེ་ཉིད་ལས། “བ་ཡི་ས་བོན་ནི། འབུམ་ལྟར་ན་འགག་མེད་རིན་པོ་ཆེ་རྒྱུན་ཁམས་ཀྱི་ཡུམ་བོན་སྐུའི་རྩལ་ལས་ཡེ་ཤེས་སུ་ཤར་བའི་ཡུམ་མཆོག” ཅེས་པས་རྒྱུན་ཁམས་ཀྱི་བོན་སྐུ་སྟེ་ “བོན་སྐུ་རྣམ་གཉིས་” ཞེས་གསུངས་པ་ཡིན།
དེ་བཞིན་ཡང་བྱམས་མའི་སྙིང་ཐིག་ལས། “ཤངས་ཀྱི་ཏ་ལ་ངོ་བོ་གཉིས་སྐུ། (གུས་པར་ཡོད་པའི་དཔེ་ཆ་བྲིས་མ་ཞིག་ནང་། ཤངས་ཀྱི་ཏ་ལ་ངོ་བོ་སྐུ་གཉིས། གསུངས་འདུག) །ཞེས་པ་ནི། སྔགས་བསྟོད་ལས། “མོ་ནི་གཡོ་མེད་ངོ་བོ་ཉིད་སྐུ། ། ”ཞེས་དང་། “ཧ་ནི་ངོ་བོ་ཉིད་ཀྱི་ཆེ་བ། །” ཞེས་པའི་སྐབས་སུ། འགྲེལ་ལས། “མོ་ཡི་ས་བོན་ནི། འབུམ་ལྟར་ན། གཡུང་དྲུང་དབྱིངས་ཁམས་གཡོ་མེད་ངོ་བོ་ཉིད་ཀྱི་སྐུ་རུ་བསྟན་པའི་ཡུམ་མོ།” ཞེས་པས་དབྱིངས་ཁམས་ཀྱི་ངོ་བོ་ཉིད་སྐུ་དང་། ཡང་དེ་ཉིད་ལས། “ཧ་ནི་འབུམ་ལྟར་ན། མཉམ་པ་ཉིད་ཀྱི་ཁམས་ངོ་བོ་ཉིད་སྐུ་ཆེ་བའི་ངང་ཉིད་དུ་བསྟན་པའི་ཡུམ་མོ།” ཞེས་པས་མཉམ་ཁམས་ཀྱི་ངོ་བོ་ཉིད་ཀྱི་སྐུ་སྟེ་ “ངོ་བོ་སྐུ་གཉིས་” ཞེས་གསུངས་སོ།། །།


text:
མཚོ་སྔོན་གསར་འགྱུར་དྲ་བའི་འཕྲིན་ལྟར་ན། ཟླ5པའི་ཚེས31ཉིན་མཚོ་སྔོན་རྒྱ་གྲམ་དམར་པོ་སྨན་ཁང་དང་། གུང་གཞོན་ཚོགས་པ་ཀྲུང་དབྱང་སྐབས་བཅོ་བརྒྱད་པའི་འབུམ་རམས་པའི་ཞབས་ཞུ་ཚོགས་པའི་ཁོངས་མི31དང་ཟི་ལིང་གྲོང་ཁྱེར་དམངས་སྲིད་ཅུའུ་གཉིས་ཀྱིས། ཟི་ལིང་གྲོང་ཁྱེར་གྱི་བྱིས་པའི་ཕན་བདེ་གླིང་དུ“དབང་པོ་སྐྱོན་ཅན་དང་སེམས་པ་སྦྲེལ་ནས་བརྩེ་བའི་སྨན་བཅོས། བྱིས་པའི་རེ་འདུན་མངོན་འགྱུར་བྱེད་པ”བརྗོད་དོན་ཡིན་པའི་དངོས་ཡོད་བྱ་འགུལ་སྤེལ་ནས། དབང་བོ་སྐྱོན་ཅན་དང་བྱིས་པ་དྭ་ཕྲུག100ལྷག་ལ་དམིགས་བསལ་རང་བཞིན་གྱི“དྲུག་གཅིག་བྱིས་པའི་དུས་ཆེན”གྱི་ལེགས་སྐྱེས་གནང་པ་རེད།
རྒྱུས་ལོན་བྱུང་བ་ལས་ཤེས་གསལ་ལྟར་ན། དམིགས་གསལ་རང་བཞིན་གྱི“དྲུག་གཅིག་བྱིས་པའི་དུས་ཆེན”གྱི་ལེགས་སྐྱེས་འདི་ནི། གསོ་བ་རིག་པའི་ལས་རིགས་ཁྲོད་ཀྱི་འབུམ་རམས་པ་དག་གིས་རང་ཉིད་ཀྱི་བརྩེ་སེམས་གནང་བ་དང་ཟི་ལིང་གྲོང་ཁྱེར་གྱི་བྱིས་པའི་ཕན་བདེ་གླིང་གིས་སྨན་བཅོས་མཉམ་ལས་ཀྱི་བྱེད་སྒོ་སྤེལ་ནས་དུས་ཡུན་རིང་བོར་ཕན་བདེ་གླིང་གི་བྱིས་པ་དྭ་ཕྲུག་དང་དབང་བོ་སྐྱོན་ཅན་ལ་སྨན་བཅོས་རོགས་སྐྱོར་མཁོ་སྤྲོད་བྱས་པ་ཡང་ཡིན། གསོ་རིག་འབུམ་རམས་པ31གིས་གྲུབ་པའི་ཞབས་ཞུའི་ཚོགས་པ་འདིའི་ཁོངས་མི་དག་ནི་གསོ་རིག་ལས་རིགས་ཁྲོད་ཀྱི་ཕུལ་བྱུང་མཁས་པ་ཡིན་ལ། ནམ་རྒྱུན་ལག་ཟུང་མཉམ་སྦྲེལ་གྱི་མཉམ་ལས་ལ་བརྟེན་ནས་རང་ཞིང་གི་ནད་ཀྱི་གནས་ཚུལ་ཚབས་ཆེ་ཞིང་ནད་རྐྱེན་དོགས་གཞི་ཅན་གྱི་ནད་པའི་སྨན་བཅོས་ཁྲོད་ཟབ་ཞུགས་བྱས་ཏེ། ནད་ཐོག་སྨན་བཅོས་བྱེད་མཁན་ནད་པ་དག་ལ་ནད་རྟགས་ངོས་འཛིན་གསལ་པོ་བྱེད་དུ་བཅུག་སྟེ་སྨན་བཅོས་ཀྱི་བྱེད་ཐབས་ཡང་དག་པ་དེ་ཡང་གཏན་འབེབས་གསལ་པོ་བྱས་ཤིང་། བྱ་བའི་ཁྲོད་དུ་གསོ་རིག་འབུམ་རམས་པའི་ཚོགས་པ་དེས་བྱེད་ནུས་ངེས་ཅན་ཞིག་ཐོན་དུ་བཅུག་མྱོང་ཡོད། དེ་ལས་གཞན་ཟི་ལིང་གྲོང་ཁྱེར་བྱིས་པའི་ཕན་བདེ་གླིང་དུ་ཡོང་ནས་རང་ཉིད་ཀྱི་ཆེད་ལས་ཀྱི་རྩལ་ནུས་ལ་བརྟེན་ནས་ཕན་བདེ་གླིང་གི་བྱིས་པ་དག་ལ་རོགས་སྐྱོར་དང་རོགས་རམ་བྱེད་པའི་དམིགས་འབེན་དེ་ཡང་ཡོངས་འགྲུབ་བྱས་ཡོད།
བྱ་འགུལ་གྱི་ཉི་མ་དེར། མཚོ་སྔོན་རྒྱ་གྲམ་དམར་པོ་སྨན་ཁང་དང་གསོ་རིག་འབུམ་རམས་པའི་ཞབས་ཞུ་ཚོགས་པའི་ཁོངས་མི་དག་གིས་བྱིས་པ་དག་ལ་ད་རུང་ཟས་རིགས་དང་སློབ་སྦྱོང་ཡོ་བྱད། རྩེད་ཆས། འཚོ་བའི་ཡོ་བྱད་སོགས་ཀྱི་དུས་ཆེན་ལེགས་སྐྱེས་ཡང་གནང་བ་རེད། དེ་ཡང་བྱིས་པའི་ཕན་བདེ་གླིང་གི་ལས་བཟོ་པ་དག་གི་རམ་འདེགས་འོག ནད་ཕོགས་ཡོད་པའི་བྱིས་པ་དག་ལ་བདེ་ཐང་ཐད་ཀྱི་ལུས་པོ་བརྟག་དཔྱད་བྱས་པ་མ་ཟད། སྨན་བཅོས་བྱེད་ཐབས་ཐད་ཀྱི་རེ་བ་ཡང་བཏོན་ཡོད། དེ་དང་ཆབས་ཅིག་ཏུ་གསོ་རིག་འབུམ་རམས་པའི་ཚོགས་པའི་ཁོངས་མི་དག་དང་། བྱིས་པའི་ཕན་བདེ་གླིང་གི་སྨན་བཅོས་མི་སྣ་དག་གིས་དུས་མཉམ་དུ་བྱིས་པ་དག་གི་རྒྱུན་མཐོང་ནད་དང་དོགས་ཡོད་ནད་གཞི་ལ་སྨན་བཅོས་བྱེད་པའི་ཐད་བསམ་བློ་བརྗེ་རེས་ཡང་བྱས་པ་རེད། ཐེངས་འདིའི་བྱ་འགུལ་དེ་གོ་སྐབས་སུ་བཟུང་ནས། གསོ་རིག་འབུམ་རམས་པའི་ཚོགས་པས་ཟི་ལིང་གྲོང་ཁྱེར་བྱིས་པའི་ཕན་བདེ་གླིང་ལ་དུས་ཡུན་རིང་པོར་རོགས་སྐྱོར་མཉམ་འབྲེལ་བྱེད་པའི་གྲོས་མཐུན་གན་རྒྱ་ཡང་བཞག་པ་རེད།
ལོ་ཙཱ་བ། ལྷ་དཔལ་སྐྱབས།